Υγροποίηση Καμινάδος - Σελίδα 2\n23-02-2006, 11:11:57 #11\nΚαλημέρα σας και πάλι. Ευχαριστώ πολύ για τις επαγγελματικές σας απαντήσεις. Είναι κάτι που απουσιάζει τελευταία από την αγορά.\nΣε αυτό το στάδιο βρισκόμαστε σε αναμονή προσθήκης νέας καμινάδας εντος της παλαιάς και κατασκευής απαγωγέα συμπικνωμάτων.\nΔύο σημαντικά θέματα. 1ο : Εάν η νέα (μεταλλική καμινάδα τοποθετηθεί με ύπαρξη 2cm κενό αέρα μέσα στην παλαία (Φ20 παλιά - Φ18 μεταλλική), εξασφαλίζει κάποια μόνωση; Στην έξοδο της καμινάδας θα πρέπει να χτιστεί το κενό; 2ο : Τί υλικό θεωρείτε ως καλύτερο; Πετροβάμβακα;\nΑναφορικά με τις φωτο θα προσπαθήσω να τις κατεβάσω αύριο.\nΣτην ερώτηση για υγρασία στα κορδόνια του λέβητα θα έλεγα όχι. Δεν παρατηρήθηκε. Όμως στο τζαμάκι παρακολούθησης της καύσης στην εστία παρατηρήθηκε αμυδρά υγρασία (αν αυτό βοηθάει).\nΝαι η ...παλαιά καμινάδα είναι πλίθινη (ομοιάζει με τσιμεντόλιθο). Είναι παραληλλόγραμμη με κυκλική διατομή εσωτερικά.\nΑκόμη κάτι. Το Λέβητοστάσιο βρίσκεται κάτω ακριβώς από δωμάτιο του ισογείου. Ο ήχος είναι ενοχλητικός παρ' ότι υπάρχουν τακάκια κραυδασμών και μόνωση ήχου στο νταβάνι (..αυγοθήκες ), η ενόχληση των ενοίκων παραμένει. η λύση της γυψοσανίδας με κενό αέρα στην οροφή θα βοηθήσει;\nΣας ευχαριστώ όλους και θα επανέλθω.\n23-02-2006, 12:14:05 #12\nΣτο εξωτερικό τουλάχιστον, η τεχνολογία συλλογής συμπυκνωμάτων είναι πολύ κοινή και απόλυτα αποδεκτή, τα προϊόντα είναι διαθέσιμα με ακριβώς αυτή την περιγραφή "CONDENSATION TRAP" και κυκλοφορούν σε 45 και 90 μοίρες.\nΣχετικά με την τεχνική "καμινάδα μέσα σε παλιά καμινάδα" επίσης είναι πολύ διαδεδομένη στο εξωτερικό, καθόσον εκεί υπάρχουν παλιά σπίτια αιώνων που κατοικούνται κανονικά, και δεν σπεύδουν να τα γκρεμίσουν για να φτιάξουν πολυκατοικίες στη θέση τους, οπότε για να μην αλλοιωθεί η όψη μιας αρχαίας καμινάδας που είναι χτιστή, κάνουν αυτό που αναγκαζόμαστε να προτείνουμε εμείς σε κατασκευές του 2006 στην Ελλάδα...\nΌσο για την είσοδο αέρα από το συλλέκτη συμπυκνωμάτων, το σωστό είναι να υπάρχει σιφώνι στο σωλήνα που παροχετεύει τα συμπυκνώματα, όπως ακριβώς το δείχνει και ένα φυλλάδιο της De Dietrich που αναφέρεται σε μικρές μονάδες όπου διατίθενται πλήρεις με την ανοξείδωτη καμινάδα τους η οποία διαθέτει φυσικά συλλέκτη συμπυκνωμάτων. Στη διαδρομή του σωλήνα παροχέτευσης, συνιστάται να δημιουργηθεί σιφώνι, πριν τη σύνδεση με σιφώνι δαπέδου κάτω από τον λέβητα.\nΕπίσης να τονίσω ότι είναι απόλυτα φυσικολογική η εμφάνιση υγρασίας σε οποιαδήποτε κρύα επιφάνεια έρχεται σε επαφή με τα καυσαέρια. Αυτό περιλαμβάνει και τις εσωτερικές επιφάνειες του λέβητα κατά τα πρώτα δευτερόλεπτα της καύσης. Άρα μπορεί να δούμε συμπύκνωση στο τζαμάκι επιθεώρησης του λέβητα αμέσως μόλις τον ανάψουμε, και για λίγα δευτερόλεπτα, ακολούθως όμως πρέπει να εξατμιστεί και η συμπύκνωση να σταματήσει, προφανώς λόγω ανόδου της θερμοκρασίας.\nΑν όμως ένας λέβητας μεγάλου μεγέθους τοποθετημένος σε πολύ κρύο περιβάλλον εμφανίζει συμπύκνωση τέτοιας κλίμακας που να τρέχουν τα νερά από την πόρτα, μάλλον εκεί κάτι δεν πάει καλά. Βέβαια η μεγάλη σχετική υγρασία του αέρα που χρησιμοποιείται για την καύση, η θερμοχωρητικότητα μεγάλης επιφάνειας χάλυβα και αντίστοιχα μεγάλη περιεκτικότητα σε νερό, που επίσης έχει μεγάλη θερμοχωρητικότητα, προφανώς σημαίνει ότι σε έναν τέτοιο λέβητα θα έχουμε πολύ περισσότερη συμπύκνωση από έναν χυτοσιδηρό αντίστοιχου μεγέθους, ο οποίος περιέχει πολύ λιγώτερο νερό, και το υλικό παρουσιάζει υστέρηση στη μεταφορά θερμότητας, άρα θερμαίνεται πολύ πιο γρήγορα επιφανειακά, και αυτό σταματάει τη συμπύκνωση. Επίσης η συνήθης σχεδίαση ενός χαλύβδινου λέβητα με φλογαυλούς, σημαίνει ότι γίνεται αντιστροφή της φλόγας στο βάθος του θαλάμου καύσης, και τα καυσαέρια επιστρέφοντας περιμετρικά της φλόγας αναστρέφουν και πάλι πορεία στην πόρτα του λέβητα για να εισέλθουν στους φλογαυλούς. Η αυξημένη αυτή επαφή με τις επιφάνειες προκαλεί επίσης αύξηση του φαινομένου της συμπύκνωσης εντός του λέβητα κατά την εκκίνηση. Αντίθετα σε έναν τυπικό χυτοσιδηρό λέβητα, τα καυσαέρια εξέρχονται από το βάθος του θαλάμου καύσης χωρίς επί τόπου αντιστροφή αλλά με ομαλή αλλαγή πορείας, πριν οδηγηθούν στις επόμενες διαδρομές.\nΜε τα παραπάνω δεν λέω ότι δεν μπορεί ένας κακοσχεδιασμένος λέβητας να παρουσιάζει αυξημένη συμπύκνωση αν υπάρχουν σημεία που αργούν να θερμανθούν λόγω κακής σχεδίασης της ροής των αερίων. Θα ήταν πολύ ενδιαφέρον να δούμε φωτογραφίες από το φαινόμενο που παρουσιάζεται.\n23-02-2006, 12:19:37 #13\nΚαι ιδού ακόμα ένα πολύ ενδιαφέρον άρθρο πάνω στο θέμα της συμπύκνωσης και των προβλημάτων που προκαλεί στα σπίτια, αφού πρώτα διαβρώσει την χτιστή καμινάδα.\n23-02-2006, 12:35:58 #14\nΕδώ φαίνεται ακριβώς στα σχήματα η μορφή και το σημείο τοποθέτησης του συλλέκτη συμπυκνωμάτων όπως και το σιφώνι που πρέπει να δημιουργηθεί στη διαδρομή του σωλήνα παροχέτευσης των συμπυκνωμάτων, για αποφυγή της εισόδου αέρα στην καμινάδα.\nΚαι λάβετε υπόψη ότι αυτό το πράγμα πάει μαζί με το λέβητα... λέτε κάποτε και οι Ελληνικοί λέβητες να περιλαμβάνουν στη συσκευασία και ... συλλέκτη συμπυκνωμάτων;;;\nΈ, καλά τώρα, ένα αστείο έκανα!\n28-02-2006, 10:46:21 #15\nΣ-Κ είχαμε τοποθέτηση νέας καμινάδας. Αφού την κατέβασαν με συρματόσχοινα από την ταράτσα την ...έδεσαν με συρματόσχοινα σε ύψος περίπου 40cm από το τσιμεντένιο δοχείο συμπυκνωμάτων χωρίς στην ουσία να συνδεθεί άμεσα με τον καπναγωγό. Επί της ουσίας η καπνοδόχος κρέμεται από την ταράτσα. Αν το παραβλέψουμε αυτό, η ερώτησή μου έχει να κάνει με το γεγονός αν το φρεάτιο του τσιμεντένιου φρεατίου συμπυκνωμάτων μπορεί να λειτουργίσει σωστά. Οι υγροποιήσεις εκεί θα δημιουργήσουν πρόβλημα στα τοιχεία; Υπόψη δε ότι η διάμετρος της παλαιάς καμινάδας ήταν Φ25 δηλαδή ένας ακόμα λόγος που εμφανίζετο τόσο έντονα το φαινόμενο της υγροποίησης. Η μόνωση της διαμέτρου μεταξύ παλαιάς και νέας καμινάδας επιτευχθει με κομμάτι υαλοβάμβακα στη βάση και στη κορυφή της. Δεν γνωρίζω εάν αυτό αποτελεί την ενδεδειγμένη λύση . Παρακαλώ για την γνώμη σας. Ευχαριστώ.\n28-02-2006, 11:01:08 #16\nΕπειδή ο φίλος Dimis ανέφερε κάπου ότι δεν απαιτείται χώρος συγκέντρωσης συμπυκνωμάτων θα ήθελα να τον ρωτήσω πώς διοχετεύει τις υγροποιήσεις ή πως επιτυγχάνει την εξάλειψή τους στις εγκαταστάσεις που κατασκεύασε. Στο παραπάνω κείμενο ανέφερα πως η νέα καπνοδόχος δεν εδράζεται πουθενά. Βρίσκεται κρεμασμένη. Πως μπορούμε να την εδράσουμε για να αποφύγουμε τα ...συρματόσχοινα;[:0].\nΚαι πάλι σας ευχαριστώ για τον χρόνο σας.\n28-02-2006, 11:06:34 #17\nΜα είναι δυνατόν να μας τα λες αυτά και να μην στέλνεις ούτε μια φωτογραφία να το δούμε το καλλιτέχνημα; Εσύ το έχεις δει, εμείς όμως πως θα καταλάβουμε τι γίνεται εκεί;\n28-02-2006, 11:12:51 #18\nΑγαπητέ adronoglou θα σας στείλω φωτογραφία asap. Παρ' όλα αυτά θα ήθελα τα πρώτα σχόλια για την καλιτεχνία!!!! .\n28-02-2006, 11:16:53 #19\nΑμ έπος, αμ έργον...\nΠάντως εγώ δεν θα τόφτιαχνα έτσι... θέλανε να κάνουν οικονομία στα κομάτια που θα το συνδέανε με τον καπναγωγό... γιατί τα ανοξείδωτα είναι ακριβά, και μάλλον τα πλήρωσε ο κατασκευαστής έ;\n28-02-2006, 11:43:29 #20\nΣωστά. Τα πλήρωσε ο κατασκευαστής. Ανοξείδωτα. Έχω ένα σκαρίφημα αλλά δεν ξέρω πως να το κατεβάσω στo site.


13 χρόνια μετά τη δολοφονία του Θ. Βουλγαρίδη από τη νεοναζιστική οργάνωση NSU - Κόσμος | News 24/7\n13 χρόνια μετά τη δολοφονία του Θ. Βουλγαρίδη από τη νεοναζιστική οργάνωση NSU\nΜια θεατρική παράσταση ξετυλίγει το κουβάρι της υπόθεσης, καταδεικνύοντας ότι ο ρατσισμός δεν έχει σχέση με εθνικότητες\nΜέρες πριν ανοίξει η αυλαία στο θέατρο Schauspiel Köln, τα εισιτήρια για τη θεατρική παράσταση «Γιατί έπρεπε να πεθάνει ο Τέο;» είχαν ήδη εξαντληθεί. Πρόκειται για ένα από τα λίγα θεατρικά έργα που πραγματεύονται τις πολλαπλές δολοφονίες που διέπραξε η τρομοκρατική νεοναζιστική οργάνωση NSU και ειδικότερα του μοναδικού Έλληνα μεταξύ των θυμάτων, Θεόδωρου Βουλγαρίδη.\nΤα αποτρόπαια εγκλήματα κατά μεταναστών, Τούρκων ως επί το πλείστον, έμειναν για χρόνια ανεξιχνίαστα, αφού αστυνομία και κρατικές αρχές απέτυχαν παταγωδώς. Παρ’ όλα αυτά το ζήτημα δεν απασχόλησε όσο θα περίμενε κανείς τα ΜΜΕ και τη γερμανική κοινή γνώμη.\nΑυτός είναι και ένας από τους λόγους για τους οποίους ο δημοσιογράφος και συγγραφέας Μιλτιάδης Ούλιος έγραψε το θεατρικό έργο, αφού εκτιμά ότι μέχρι και σήμερα οι δολοφονίες της NSU, όπως και άλλες με ναζιστικά κίνητρα, δεν τίθενται στο σωστό πλαίσιο και κατ’ επέκταση δεν αποτυπώνονται στη συνείδηση των ανθρώπων ως νεοναζιστικά εγκλήματα.\n«Πρόκειται για συγκάλυψη»\nΟ έλληνας δημοσιογράφος υπενθυμίζει ότι επί χρόνια οι διωκτικές αρχές διεξήγαν έρευνες προς όλες τις κατευθύνσεις, πλην εκείνης που θα μπορούσε να κρύβει ρατσιστικά και ξενοφοβικά κίνητρα: «Δεν πρόκειται για ανθρώπινα λάθη ούτε για γκάφα. Αυτή είναι η επίσημη εκδοχή του κράτους και των αρχών. Εγώ πιστεύω ότι ήταν μια συγκάλυψη. Πρόκειται για αποτέλεσμα ρατσιστικών προτύπων που υπάρχουν στην κοινωνία. Και δυστυχώς αυτά τα ρατσιστικά πρότυπα δεν υπάρχουν μόνο στους Γερμανούς αλλά και στους μετανάστες».\nΜολονότι τα εννέα από τα συνολικά δέκα θύματα του νεοναζιστικού τρίο της NSU ήταν αλλοδαποί, η παράσταση δεν αναλώνεται σε ένα μονομερές και εύκολο κατηγορώ εναντίον των ακροδεξιών. Αντιθέτως, επισημαίνεται ότι ο ρατσισμός, η ξενοφοβία και η μισαλλοδοξία δεν εκπορεύεται μόνο από Γερμανούς, αλλά ότι υπάρχει και στους μετανάστες. Έτσι, για παράδειγμα, ο Έλληνας τον οποίο υποδύεται ο Αντώνης Χρυσουλάκης που υπογράφει και τη σκηνοθεσία του έργου, παρουσιάζεται ως ρατσιστής και ξενοφοβικός. Μετανάστης στη Γερμανία με οικογένεια, ο οποίος δεν μιλά τη γλώσσα και βάλλει συνεχώς κατά των προσφύγων που «παίρνουν» από άλλους τις δουλειές, τα σπίτια κλπ.\n«Δεν είναι τυχαίο που έχω βάλει και Γερμανό να παίζει έναν Έλληνα, Έλληνα να υποδύεται τον αστυνομικό και μαύρο τον δικαστή. Γιατί θέλω να δείξω ότι (σ.σ. ο ρατσισμός) δεν έχει σχέση με τα έθνη» αναφέρει χαρακτηριστικά ο σκηνοθέτης.\nΤο έργο βασίζεται σε πραγματικά γεγονότα\nΤο έργο αφηγείται πραγματικά γεγονότα και εστιάζει στον τρόπο με τον οποίο τα αντιμετώπισαν οι εμπλεκόμενοι. Τα μυθοπλαστικά στοιχεία είναι ελάχιστα και όπου υπάρχουν βασίζονται πάλι σε πραγματικά στοιχεία. Ο θεατής γίνεται μάρτυρας των αλλεπάλληλων και καταπιεστικών ανακρίσεων της αστυνομίας που πραγματοποιήθηκαν στα συγγενικά πρόσωπα των θυμάτων. Επί χρόνια η αστυνομία αναζητούσε τους δράστες στο συγγενικό και φιλικό περιβάλλον των θυμάτων. Οι ευφάνταστες θεωρίες των ανακριτικών αρχών συνέδεαν τα θύματα ακόμη και με τυχερά παιγνίδια, πορνεία, ναρκωτικά κ.α.\nΚαι σαν να μην έφταναν όλα αυτά, η οικογένεια του Θεόδωρου Βουλγαρίδη, που θρηνούσε το θάνατο του αγαπημένου της προσώπου και στοχοποιήθηκε από την αστυνομία όπως όλοι οι συγγενείς των θυμάτων της νεοναζιστικής οργάνωσης, δεν έλαβε καμία υποστήριξη από τους Έλληνες του Μονάχου. Αντίθετα, η ελληνική κοινότητα τούς γύρισε την πλάτη, όπως μαρτυρά σε βίντεο-ντοκουμέντο που προβάλλεται στην παράσταση ο αδερφός του θύματος, Γαβριήλ Βουλγαρίδης. «Πήγαινα στο καφενείο και 20 άτομα σηκώνονταν και έφευγαν, περπατούσαμε στο δρόμο και μας έδειχναν με το δάχτυλο», ακούγεται να λέει η φωνή του στην αίθουσα του θεάτρου. Η κοινωνική περιθωριοποίηση έφτασε σε τέτοιο σημείο που η οικογένεια αναγκάστηκε να φύγει από τη Γερμανία και να εγκατασταθεί στην Ελλάδα.\nΚι όμως, το παρουσιαστικό του Γαβριήλ Βουλγαρίδη δεν θυμίζει σε τίποτα αυτό ενός ανθρώπου θυμωμένου. Διακριτικά ζητά να αποκατασταθεί η αλήθεια και να απαντηθεί το ερώτημα που τον βασανίζει εδώ και 13 χρόνια: «Θα μπορούσε σήμερα να ζει ο αδερφός μου;».\nΓιατί δεν απασχόλησε η δολοφονία του Βουλγαρίδη\nΑξίζει να σημειωθεί πάντως ότι η δολοφονία του Θ. Βουλγαρίδη δεν απασχόλησε ιδιαίτερα την ελληνική ομογένεια της Γερμανίας. Το ίδιο συνέβη και στην Ελλάδα. Ο συγγραφέας Μ. Ούλιος έχει μια εξήγηση γι’ αυτό, η οποία ακούγεται μάλλον τρομακτική: «Όλοι έλεγαν ‘κατά λάθος έγινε, δεν εννοούν εμάς, τους Τούρκους ήθελαν να σκοτώσουν. Τώρα πώς βρέθηκε ανάμεσα και ένας Έλληνας... Θα μπερδεύτηκαν...'. Αυτό πίστευαν οι περισσότεροι».\nΗ αδιαφορία και η έλλειψη αλληλεγγύης που προκαλεί η αίσθηση ότι ένα τέτοιο γεγονός «δεν μας αφορά», ήταν και ένα από τα βασικά θέματα που συζητήθηκαν στο πάνελ που ακολούθησε την παράσταση. Σε αυτό συμμετείχαν ειδικοί που έχουν ασχοληθεί ενδελεχώς με τις δολοφονίες της NSU και οι οποίοι απάντησαν στις ερωτήσεις του κοινού.\nΟι παραστάσεις αναμένεται να συνεχιστούν στο Βερολίνο και τη Φρανκφούρτη.


Διαβήτης - Ιωάννης Κραβαρίτης\nδιαταραχές όρασης (διαβητική\nΣύμφωνα με την Παγκόσμια Οργάνωση για το Διαβήτη (IDF), το 2009 περισσότεροι από 280 εκατομμύρια άτομα είχαν διαβήτη σε παγκόσμιο επίπεδο. Αν ο ρυθμός αύξησης των περιστατικών της νόσου εξακολουθήσει, το 2025 αναμένονται περισσότερα από 430 εκατομμύρια άνθρωποι να πάσχουν από διαβήτη σε όλον τον κόσμο.\nΑπό αυτά τα περιστατικά, ποσοστό περίπου 90% έχει διαβήτη τύπου 2.\nΔιαβητική αμφιβληστροειδοπάθεια είναι μια πάθηση που εμφανίζεται στους διαβητικούς ασθενείς και οφείλεται στην προοδευτική βλάβη που υφίστανται τα μικρά αγγεία του αμφιβληστροειδούς.\nΠοια είναι τα στάδια της ΔΑ;\nΥπάρχει το μη παραγωγικό και το παραγωγικό στάδιο.\nΣτο μη παραγωγικό στάδιο το οποίο χωρίζεται σε ήπιου, μέτριοι,και σοβαρού βαθμού. Σε αυτά τα στάδια βλέπουμε από μόνο μικρο-ανευρύσματα μέχρι μεγαλύτερες αιμορραγίες, αγγειακές αλλοιώσεις κ.α. Αυτές οφείλονται σε προοδευτική βλάβη των αγγείων από τα αυξημένα επίπεδα σακχάρου.\nΣτο παραγωγικό στάδιο υπάρχει η παρουσία νεοαγγείων τα οποία και είναι παθολογικά. Τα αγγεία αυτά αναπτύσσονται λόγω ενός παράγοντα που λέγετε VEGF και ο οποίος παράγεται όταν κάποια περιοχή του ματιού ισχαιμεί δηλαδή δεν προσλαμβάνει αρκετό αίμα. Τα αγγεία αυτά αιμορραγούν, διαρρέουν και εάν δεν προβούμε σε κάποια θεραπεία υπάρχει ο κίνδυνος να οδηγήσουν σε αποκόλλησης αμφιβληστροειδούς.\nΔιαβητική ωχροπάθεια είναι η πάθηση κατά την οποία λόγω της βλάβης των μικρών αγγείων που περιβάλουν την ωχρά δημιουργείται οίδημα με αποτέλεσμα μείωση της κεντρική όρασης.\nΠοια είναι τα συμπτώματα της διαβητικής ωχροπάθεια\nΣτα πρώιμα στάδια η όραση δεν επηρεάζεται οπότε δεν υπάρχουν συμπτώματα. Η όραση αρχίζει να επηρεάζεται σε περίπτωση που δημιουργηθεί οίδημα στην ωχρά ή σε πολύ προχωρημένα στάδια. Για το λόγο αυτό ο προληπτικός έλεγχος είναι απαραίτητος ώστε να μειωθούν οι πιθανότητες μόνιμης απώλειας όρασης.\nΓια την διαβητική ωχροπάθεια η θεραπεία γίνεται με ενδουαλοειδικές ενέσεις anti-VEGF ή στεροειδών.\nΓια το παραγωγικό στάδιο της ΔΑ η θεραπεία γίνεται με laser.\nΗ γλυκοχυμιωμένη αιμοσφαιρίνη (HbA1c) αίναι το αποτέλεσμα της ένωσης της αιμοσφαιρίνης του αίματος με τη γλυκόζη και αντιστοιχεί στο μέσο επίπεδο γλυκόζης του αίματος για τους τελευταίους δύο περίπου μήνες.\nη μέτρησή της δεν επηρεάζεται απο τη λήψη τροφής.\nΠρόκειται για ειδική τεχνική φωτογράφησης του βυθού του ματιού, στην οποία προηγείται η χορήγηση ειδικής χρωστικής ουσίας, της φλουοροσεϊνης, με ένση σε φλέβα του άνω άκρου.\nΚάθε πότε πρέπει να γίνεται ο περιοδικός οφθαλμικός έλεγχος στους διαβητικούς;\nΟι διαβητικοία ασθενείς ου δεν είχαν ευρήματα αμφιβληστροειδοπάθειας στην πρώτη τους εξέταση, να ελέγχονται μία φορά το χρόνο.Ασθενείς με ήπια ή μέτρια μη παραγωγική διαβητική αμφιβληστροειδοπάθεια πρέπει να ελέγχονται κάθε 6-9 μήνες, ενώ αυτοί με σοβαρή μη παραγωγική κάθε 3 μήνες. Αν η νόσος πεταπέσει στην παραγωγική της μορφή, ο έλεγχος πρέπει να γίνεται ακόμα συχνότερα, ίσως και κάθε 2 μήνες. Έγκυες γυναίκες με αμφιβλήστροειδοπάθεια πρέπει να ελέγχονται και αυτές τουλάχιστον κάθε τρίμηνο, λόγω της ραγδαίας εξέλιξης που παρατηρείται συχνά σε αυτές τις περιπτώσεις.\nΟπτική τομογραφία συνοχής (ΟCT)\nΤo OCT είναι ένα απεικονιστικό σύστημα, που επιτρέπει την ανάλυση του αμφιβληστροειδή στην περιοχή της ωχράς, παρουσιάζοντάς τον σε εγκάρσιες τομές. η εξέταση είναι ανώδυνη και ταχύτατη και δεν απαιτεί τη χορήγηση σκιαγραφικού ή χρωστικής. Μια εξέταση με OCT μπορεί να αποκαλύψει και τις πιο μικρές μεταβολές στη δομή του αμφιβληστροειδή.Η χρήση του είναι απαραίτητη για την αρχική εκτίμηση του διαβητικού οιδήματος της ωχράς, αλλά και την ανταπόκρισή του στη θεραπεία.\nΣε κάθε περίπτωση ο διαβητικός ασθενής πρέπει να έχει απόλυτα ρυθμισμένο το σάκχαρό του αλλά και τους επιβαρυντικούς παράγοντες, όπως την αρτηριακή πίεση και τη χοληστερίνη, ενώ αν καπνίζει, πρέπει υποχρεωτικά να διακόψει το κάπνισμα.\nΑν η διάγνωση της διαβητικής αμφιβληστροειδοπάθειας γίνει στα αρχικά στάδια της νόσου και ξεκινήσει αμέσως η θεραπεία, ο ασθενής μπορεί να διαφύγει τον κίνδυνο και να διαφυλάξει την όρασή του.\nΗ φωτοπηξία με Laser είναι μια μη επεμβατική μέθοδος, κατά την οποία μια υψηλής ισχύος και ακριβείας ακτίνα φωτός προκαλεί πηκτικές αλλαγές και στεγανοποίηση στους ιστούς στους οποίους προσπίπτει. Η εφαρμογή του Laser μπορεί να είναι εστιακή (focal), “δίκην δικτύου” (grid pattern) ή παναμφιβληστροειδική (panretinal).\nΗ χειρουργική θεραπεία συνιστάται στην αφαίρεση του υαλοειδούς από την κοιλότητα του ματιού και στην αντικατάστασή του από φυσιολογικό ορό με μία επέμβαση που ονομάζεται pars plana υαλοειδεκτομή. Συνήθως γίνεται με τη χρήση τοπικής αναισθησίας (σε συνδυασμό με μέθη) και δεν χρειάζεται να παραμείνει ο ασθενής στην κλινική.\nΣτην διαβητική αμφιβληστροειδοπάθεια ο ρόλος της υαλοειδεκτομής ςίναι και θεραπευτικός αλλά και προληπτικός. Αν η παραγωγική (με νεοαγγεία) μορφή της νόσου οδηγήσει σε ενδοϋαλοειδική αιμορραγία, με την εγχείρηση θα αφαιρεθεί το αίμα, που εμποδίζει την όραση, μαζί με το υαλοειδές. Η επέμβαση πρέπει να γίνει άμεσα και να ακολουθείται απο παναμφιβληστροειδική φωτοπηξία με Laser, ώστε να προληφθεί μια νέα αιμορραγία, αλλά και να βελτιωθεί η αιμάτωση της περιοχής της ωχράς, που είναι υπεύθυνη για την κεντρική όραση.\nΑκόμα και πριν συμβεί μια ενδοϋαλοειδική αιμορραγία, στις περιπτώσεις παραγωγικής νόσου η αφαίρεση του υαλοειδούς απομακτύνει τον κίνδυνο κάποια σύσπασή του να προκαλέσει ρήξη στα εύθραστα νεοαγγεία και να οδηγήσει σε κατακλυσμιαία αιμορραγία και αιφνίδια απώλεια της όρασης.


Amelie Delicatessen: ΝΑΥΠΛΙΟ ΤΟ ΔΙΑΧΡΟΝΙΚΟ!\nΝΑΥΠΛΙΟ ΤΟ ΔΙΑΧΡΟΝΙΚΟ!\nΥποθέτω ότι οι περισσότεροι έχετε πάει κάποια στιγμή στο Ναύπλιο. Αγαπημένος προορισμός, γρήγορα προσβάσιμος ιδιαίτερα για τους κατοίκους της Αθήνας αλλά και δημοφιλής επιλογή για σχολικές και άλλες εκδρομές. Έχω πολλές και καλές αναμνήσεις από αυτή την πόλη, αναμνήσεις που με πηγαίνουν παλιά στα παιδικά και φοιτητικά μου χρόνια. Ειδικά ως φοιτήτρια παίρναμε το λεωφορείο του ΚΤΕΛ, εγώ και η φιλενάδα μου η Χιονία και το επισκεπτόμασταν συχνά-πυκνά. Πέρασαν τα χρόνια, άλλαξαν πολλά, αλλά το Ναύπλιο παραμένει σταθερή αξία για πάσης φύσεως εξορμήσεις. Είναι τόσο κοντά που ακόμα και σε μία μονοήμερη εκδρομή μπορούμε να το απολαύσουμε, έχει δε το πλεονέκτημα να είναι προορισμός παντός καιρού, εξίσου ενδιαφέρων το χειμώνα αλλά και το καλοκαίρι. Συνδυάζει την ιστορία, την ενέργεια του παρελθόντος, την αρχιτεκτονική, την εξοχή του βουνού, τη θάλασσα, τις πολιτιστικές εκδηλώσεις αλλά και τη σύγχρονη διασκέδαση. Ένα από τα τριήμερα του Μαρτίου βρέθηκα πάλι στα γνωστά μέρη. Αντιγράφω λίγα λόγια από τουριστικό όδηγό:\n"Όλες οι βόλτες αρχίζουν και τελειώνουν στην Πλατεία Συντάγματος –από τις ομορφότερες στην Ελλάδα– όπου θα θαυμάσετε το αναστηλωμένο κτίριο της πρώτης Βουλής των Ελλήνων (Βουλευτικό), το Αρχαιολογικό Μουσείο, ένα βενετσιάνικο κτίριο με μπαρόκ πινελιές, και απέναντι το Θέατρο Τριανόν, το αλλοτινό Αλληλοδιδακτικό Σχολείο. Η παλιά πόλη έχει μεγάλα κομμάτια από πεζόδρομους, όπου θα βρείτε μικρά καφέ και ταβερνάκια. Την πανοραμική φωτογραφία της πόλης θα την τραβήξετε βέβαια από το φρούριο του Παλαμηδίου. Δύο είναι οι τρόποι για να φτάσετε μέχρις εδώ, με το Ι.Χ. ή με τα πόδια.\nΟ γύρος της Αρβανιτιάς προς τον όρμο Καραθώνα είναι ένας από τους ωραιότερους περιπάτους που μπορεί να κάνετε αν θέλετε να ξεφύγετε λίγο από το κέντρο της πόλης. Μιλάμε για μια απόσταση 3 χλμ. (διάρκεια μιάμισης ώρας) που ξεκινά από την Αρβανιτιά, την άκρη της παραλίας, και αγκαλιάζει τον καλυμμένο με φραγκοσυκιές βράχο της Ακροναυπλίας. Σε κάποια στιγμή ο πεζόδρομος γίνεται χωματόδρομος καθώς περπατάς και απολαμβάνεις την ηρεμία της φύσης και την αύρα της θάλασσας.\nΤην προηγούμενη φορά που βρέθηκα στο Ναύπλιο έμεινα στην πανσιόν ΑΛΛΟΤΙΝΟ, στο κέντρο της πόλης, στην πλατεία Συντάγματος και μου άρεσε πάρα πολύ. Αυτή τη φορά επιλέξαμε για διαμονή ένα ξενοδοχείο λίγο έξω από την πόλη, το "AMALIA", από το οποίο μείναμε ομοίως πάρα πολύ ικανοποιημένοι.\nτην Τρίτη, Απριλίου 02, 2013\nPenelope 2/4/13 10:42\nΒλέπω με χαρά πως δεν έχουν μόνον τ' αγοράκια την τάση να "σκαρφαλώνουν" και να κάνουν "αναρρίχηση" :-)))\nΠαρηγοριά στην μάνα, η φωτογραφία σου αυτή Αμαλία μου.\nΚαλά ταξίδια πάντα εύχομαι.\nAmelie 2/4/13 12:04\nΤι λες Πηνελόπη μου, μακάρι να μην σκαρφάλωναν τα κοριτσάκια αλλά που τέτοια τύχη! Και το κακό είναι ότι αναγκαστικά σκαρφαλώνω κι εγώ, η ...μεσόκοπη μάνα αγκομαχώντας και βαριανασαίνοντας!\nsundayspoon 2/4/13 15:09\nΘέλω εκδρομή τώρα!!! Και να μείνω σε αυτό το ωραίο ξενοδοχείο, αν γίνεται... :-)\nΕρμιόνη 2/4/13 15:56\nΈχει μια γοητεία το Ναύπλιο που σε κάνει να θέλεις να επιστρέφεις εκεί!\nΕπίσης έχει φοβερά σουβλάκια και ιταλικό παγωτάκι!!\nΦιλιά πολλά Αμαλία μου!\nAmelie 3/4/13 08:03\nΑναστασία σου εύχομαι να κάνεις σύντομα μία εκδρομή! Παρεμπιπτόντως, λόγω κρίσης, αυτά τα ωραία, πολυτελή ξενοδοχεία που κάποτε ήταν απλησίαστα πλέον είναι πολύ προσιτά (αν βέβαια υπάρχουν διαθέσιμα αυτά τα έξτρα, εκτός καθημερινού προϋπολογισμού, χρήματα που απαιτούνται).\nAmelie 3/4/13 08:04\nΕρμιόνη μου έχεις δίκιο, τα παγωτά που υπάρχουν ολούθε ξέχασα να τα αναφέρω! Ο παράδεισος της Νατάσας ήταν!


3 fitness trends που θα βλέπετε παντού το 2022 - Timed\n3 fitness trends που θα βλέπετε παντού το 2022\nzentsiak\tDecember 17, 2021\nΗ πανδημία του κορωνοϊού δημιούργησε νέες τάσεις στο fitness – κάποιες από τις οποίες είναι ιδιαίτερα αναζωογονητικές. Όλες όμως έχουν ένα κοινό χαρακτηριστικό: απαιτούν λίγο εξοπλισμό. Προωθούν επίσης τον συντονισμό, εκπαιδεύουν το καρδιαγγειακό και το μυϊκό σύστημα – και είναι διασκεδαστικές!\nΑκολουθούν 3 fitness trends που θα βλέπετε παντού το 2022:\nΙσορροπία, αντοχή και συντονισμός, με έναν παιχνιδιάρικο τρόπο.\nΤο πρώτο παγκόσμιο πρωτάθλημα roller skating έλαβε χώρα στις ΗΠΑ το 1947. Αυτή η τάση γυμναστικής αγκαλιάστηκε από τις μάζες τη δεκαετία του 1980 στις roller disco και αργότερα αντικαταστάθηκε από το inline skating.\nΗ επόμενη αναβίωση ήταν πριν από περίπου 15 χρόνια, ενώ με την πανδημία κορωνοϊού πολλοί έβγαλαν για μία ακόμη φορά τα παλιά τους πατίνια από το υπόγειο ή αγόρασαν καινούργια, αξιοποιώντας τους άδειους δρόμους στην καραντίνα.\nΜικρές αποστάσεις, πολλή διασκέδαση και τέλεια προπόνηση για το σώμα.\nΤα τελευταία χρόνια η αναρρίχηση σε τοίχο έχει γίνει ένα δημοφιλές άθλημα, καθώς από το πρώτο λεπτό ο καθένας βιώνει τη δική του προσωπική αίσθηση επιτυχίας. Τα δύσκολα προβλήματα κίνησης λύνονται με ένα άλμα, ενώ τα παχιά μαλακά πατάκια εξασφαλίζουν ασφαλή προσγείωση.\nΗ αναρρίχηση σε τοίχο εκπαιδεύει όλο το σώμα, ειδικά τους μύες των ποδιών και προωθεί το συντονισμό και την κινητικότητα. Ένα άλλο πλεονέκτημα: μπορείτε να σκαρφαλώσετε με παρέα ή μόνοι – ανάλογα την διάθεση.\nYoga σε σανίδα\nΑυτό το fitness trend προσελκύει όλο και περισσότερους θαυμαστές τα τελευταία χρόνια, καθώς συνδυάζει δύο τάσεις ταυτόχρονα.\nΤην pop-up yoga, που δίνει την ευκαιρία στους λάτρεις της γιόγκα να έρθουν σε επαφή με το περιβάλλον και την όρθια κωπηλασία, που εκπαιδεύει κυρίως τους μύες του κορμού, ειδικά τους μικρούς μύες που «δουλεύουν» ιδιαίτερα από την κινούμενη σανίδα.\nΕπιπλέον, ενώ η γιόγκα στη στεριά ηρεμεί και χαλαρώνει, στο νερό η εμπειρία είναι ακόμη πιο έντονη.\nzentsiak December 17, 2021\nΚερατσίνι : Θλίψη προκαλεί η ιατροδικαστική έκθεση για το θάνατο της 8χρονης\nΔίκη Ζακ Κωστόπουλου – μάρτυρας: Ο κοσμηματοπώλης τον έκλεισε μέσα στο μαγαζί


PRESPATHLON για υπεραθλητές παγκοσμίου κλάσης 11 & 12 Σεπτεμβρίου 2021 | Ράδιο Λέχοβο 97,1Ράδιο Λέχοβο 97,1\nΔΕΔΔΗΕ 2,1 δισ. ευρώ το τίμημα: Ολοκληρώθηκε η μεγαλύτερη ιδιωτικοποίηση στην Ελλάδα\nΕπίσκεψη του Αντιπεριφερειάρχη Κοζάνης Γρηγόρη Τσιούμαρη στην Εράτυρα\nPRESPATHLON για υπεραθλητές παγκοσμίου κλάσης 11 & 12 Σεπτεμβρίου 2021\nΣεπτέμβριος 11, 2021 Ράδιο Λέχοβο Top, Αθλητικά No comments\nΑυτό το Σαββατοκύριακο, στην Πρέσπα διεξάγονται οι αγώνες για υπεραθλητές, με την ονομασία «PRESPATHLON «, απευθύνεται σε «υπεραθλητές» παγκοσμίου κλάσης.\nΠρόκειται για δύο Αγώνες:\nΤο Σάββατο 11/09/2021 το SPRINT ΟΡΕΙΝΟ ΤΡΙΑΘΛΟ Lake Prespa Challenge.\nΗ εκκίνηση του αγώνα θα δοθεί στις 12:30 στις εκβολές του ποταμού του Λαιμού στη Μεγάλη Πρέσπα, όπου θα πραγματοποιηθεί το σκέλος της κολύμβησης, σε τριγωνική διαδρομή, συνολικής απόστασης 750m.\nΤο σκέλος της ορεινής ποδηλασίας θα ξεκινήσει από την όχθη της λίμνης (Ζώνη Αλλαγής). Η διαδρομή, συνολικού μήκους 15Km, κινείται σε χωματόδρομο με μεγάλες ευθείες με μικρή υψομετρική διαφορά (120μ και μέση κλίση 1,5%).\nΗ διαδρομή του τρεξίματος, μήκους 5Km, θα γίνει σε χωματόδρομο που κινείται παράλληλα με την λίμνη. Και αυτή η διαδρομή περιλαμβάνει μεγάλες ευθείες με ελάχιστη υψομετρική διαφορά (34μ και μέση κλίση 1,3%).\nΚυριακή 12 Σεπτεμβρίου 2021 ΟΡΕΙΝΟ ΤΡΙΑΘΛΟ OLYMPIC The Bear’s Trail\nΗ εκκίνηση του αγώνα θα δοθεί στις 09:00 στις εκβολές του ποταμού του Λαιμού στη Μεγάλη Πρέσπα, όπου θα πραγματοποιηθεί το σκέλος της κολύμβησης, μήκους 1,5 χιλ. στην συνέχεια οι αθλητές με ποδήλατα, μέσω της ορεινής διαδρομής 33 χλμ, πάνω από τα βουνά της Πρέσπας (Αγιος Γερμανός, Βαρνούντας κτλ), θα καταλήξουν στο χιονοδρομικό κέντρο Πισοδερίου και στην συνέχεια θα τρέξουν ανάμεσα στα δάση για περίπου 10χλμ.\nΥπολογίζεται να τερματίσουν περίπου στις 13:00-15:00 μμ στην Βίγλα Πισοδερίου\nΤο γεγονός είναι παγκόσμιας εμβέλειας, και πρέπει να τύχει της στήριξης όλων μας!\nΕίναι απόλυτη ανάγκη να υπάρξουν εθελοντές που πρέπει να πλαισιώσουν τους διοργανωτές\nΕξίσου σημαντική είναι και η παρουσία του κόσμου σαν θεατές, στα σημεία εκκίνησης, σημείο τερματισμού, αλλά και στα ενδιάμεσα σημεία της διαδρομής! Στηρίζουμε τους αθλητές με ένα χειροκρότημα που τους δίνει δύναμη ενώ η παρουσία μας δίνει δυναμική στην ανάπτυξη του τόπου μας, που πρώτα χρειάζεται την δική μας στήριξη, μιά και η εκδήλωση θα προβληθεί, ποικιλοτρόπως, από τα Τηλεοπτικά κανάλια, Ημερήσιο Τύπο (έντυπο και Ηλεκτρονικό κτλ).\nΌλοι πρέπει να είμαστε εκεί!\nγια την «Ενωση Τουριστικών και Συναφών δραστηριοτήτων Δήμου Πρεσπών\nΟ Εφορος Ξενοδοχειακών Δραστηριοτήτων\nΟ Εφορος Δραστηριοτήτων\nΗ περιβαλλοντική οργάνωση Εταιρία Προστα...\nΝεκρή αρκούδα από πυροβολισμό στην Πρέσπ...\nΔιακοπή ηλεκτροδότησης την Τετάρτη 15.09...


Έκδοση από την 10:16, 16 Ιουλίου 2017\nΕνημέρωση για το θάνατο του συγγραφέα. Ορισμένες διορθώσεις.\nΈκδοση από την 12:09, 11 Μαΐου 2017 (επεξεργασία)\nΈκδοση από την 10:16, 16 Ιουλίου 2017 (επεξεργασία) (αναίρεση)\nStelios kandias (συζήτηση | συνεισφορές)\nμ (Ενημέρωση για το θάνατο του συγγραφέα. Ορισμένες διορθώσεις.)\nΟ '''Κώστας Μουρσελάς''' (Ιανουάριος [] - Iουλίος 2017) είναιήταν [[Έλληνες|Έλληνας]] συγγραφέας.\nΓεννήθηκε στον [[Πειραιάς|Πειραιά]] τον Ιανουάριο του []. ΕίναιΉταν Πτυχιούχος της Νομικής Σχολής του Πανεπιστημίου Αθηνών. Αρχικά εργάσθηκε ως δικηγόρος. Το [] διορίστηκε υπάλληλος στο [[Γενικό Λογιστήριο του Κράτους]] μέχρι το [], οπότε και απολύθηκε από το τότε καθεστώς. Από τότε, (1969), άρχισε ν' ασχολείται αποκλειστικά με την πεζογραφία και τη συγγραφή θεατρικών έργων και σεναρίων τηλεοπτικών παραγωγών πολλά από τα οποία "παίχτηκαν" ή εκδόθηκαν σε βιβλία όπως: "Ω! τι κόσμος μπαμπά", "Ενυδρείο", "Οι φίλοι", "Η κυρία δεν πενθεί", "Το αυτί του Αλέξανδρου", "Σιγά η πατρίδα κοιμάται", "Το μαχαίρι στο κόκαλο", "Άνθρωποι και άλογα", η σατυρικήσατιρική σειρά "Εκείνος και ... εκείνος", "Εφημερεύομεν", "Εθνική κωμωδία", "Επικίνδυνο φορτίο", "Βαμμένα κόκκινα μαλλιά", που είχαν μεγάλες επιτυχίες, κ.ά. καθώς και 130 θεατρικά μονόπρακτα.\nΟ Κώστας Μουρσελάς είναιήταν τακτικό μέλος της Εταιρίας Ελλήνων Θεατρικών Συγγραφέων και έκτακτο μέλος της Γαλλικής Εταιρίας Θεατρικών Συγγραφέων. ΟμιλείΜιλούσε επίσης [[γαλλικά]] και είναικατοικούσε μόνιμος κάτοικοςστην [[Αθήνα|Αθήνας]].\nΑνακτήθηκε από "https://el.wikipedia.org/wiki/Ειδικό:MobileDiff/6558500"


ΠΑΝΣΕΚΤΕ: «Νέο Σοκ στην Εστίαση με τα νέα μέτρα για τους Ανήλικους ηλικίας από 5 έως 17 ετών» - e-ptolemeos.gr\n15 Σεπτεμβρίου 2021, 9:10 πμ\nΈντονη είναι η αντίδραση των επιχειρηματιών της Εστίασης και της κυβέρνησης από τα μέτρα για τον Covid -19 αφού θεωρούν ότι η εστίαση πληρώνει βαρύ τίμημα.\nΑυτό αποτυπώνεται και στην ανακοίνωση από το Δ.Σ. του ΠΑΝΣΕΚΤΕ που αναφέρει:\n«Δυστυχώς για μια ακόμη φορά η ΕΣΤΙΑΣΗ πληρώνει με βαρύ τίμημα τα μέτρα για τον Covid-19.\nΑπευθύνουμε έκκληση στα Επιμελητήρια, Συλλόγους, Οργανώσεις, Σωματεία, Ομοσπονδίες για άμεσες ενέργειές τους στα συναρμόδια Υπουργεία για αλλαγή των μέτρων, πριν είναι πολύ αργά για τον πολύπαθο κλάδο της Εστίασης και Διασκέδασης».\nΑπό εκεί και μετά το Δ.Σ. δίνει απαντήσεις και σε 2 ερωτήματα που έχουν οι επιχειρηματίες Εστίασης και Διασκέδασης και τα οποία είναι:\n1.Ο Εργοδότης δεν θεωρείται εργαζόμενος, άρα τι είδος μέτρα ισχύουν;\nΜε τις απαντήσεις να είναι :


Κλειστό το αεροδρόμιο του Αμβούργου - Αναζητούνται δύο άτομα προς απέλαση - PRESS-GR Η δύναμη στην ενημέρωση Κλειστό το αεροδρόμιο του Αμβούργου - Αναζητούνται δύο άτομα προς απέλαση - PRESS-GR Η δύναμη στην ενημέρωση\nHome > Διεθνή > Κλειστό το αεροδρόμιο του Αμβούργου - Αναζητούνται δύο άτομα προς απέλαση\nΚλειστό το αεροδρόμιο του Αμβούργου - Αναζητούνται δύο άτομα προς απέλαση\n11/10/2017 04:21:00 π.μ.\nΚλειστό είναι αυτή την ώρα το αεροδρόμιο «Χέλμουτ Σμιτ» του Αμβούργου, όπως επιβεβαίωσε η εκπρόσωπός του στο περιοδικό Focus, χωρίς ωστόσο να δώσει οποιαδήποτε πληροφορία σχετικά με την αιτία. Σύμφωνα με την ίδια, δεν πραγματοποιούνται απογειώσεις αλλά ούτε και προσγειώσεις, ενώ πολλά αεροσκάφη προωθούνται σε κοντινά αεροδρόμια, κυρίως σε αυτά της Βρέμης και του Ανόβερου.\nΗ εφημερίδα Bild ωστόσο αναφέρει ότι σύμφωνα με δικές της πληροφορίες δύο μετανάστες που επρόκειτο να απελαθούν ξέφυγαν από την επίβλεψη των αρμοδίων. Ο ένας φέρεται να έχει ήδη συλληφθεί, ενώ ο δεύτερος εξακολουθεί να διαφεύγει.\nΠηγή πληροφοριών: Bild, ΑΜΠΕ\nΑναρτηθηκε απο Press- gr at 11/10/2017 04:21:00 π.μ.\nItem Reviewed: Κλειστό το αεροδρόμιο του Αμβούργου - Αναζητούνται δύο άτομα προς απέλαση Rating: 5 Reviewed By: Press- gr


Οι άνθρωποι που μετανάστευσαν από το χωριό μας προς τις μεγάλες πόλεις, κυρίως από τη δεκαετία του 1960, δεν εγκατέλειψαν τις πατρογονικές τους εστίες. Όλοι σχεδόν φρόντιζαν τα σπίτια τους και τα καλοκαίρια έκαναν οικογενειακές διακοπές στο χωριό.\nΜαζί τους έφερναν, συνήθως, τα παιδιά ή τα εγγόνια, που ακόμα δεν είχαν τραβήξει …το δικό τους δρόμο. Έτσι, ο «Σερβαίικος Αύγουστος», για πολλά χρόνια, πλημύριζε από νεολαίους.\nΙ. Ν. Αγίου Νεκταρίου, Σέρβου\nΤα Σεβιωτόπουλα, λοιπόν, έκαναν μεγάλες παρέες και βολτάριζαν «πέρα-δώθε» στο χωριό, απογευματινές και νυχτερινές κυρίως ώρες. Συγκεντρώνονταν συνήθως σε δύο σημεία, που είχαν αρκετή ευρυχωρία και παγκάκια για πολλά άτομα.\nΤο ένα είναι το «σουληνάρι», στην ανατολική πλευρά, πριν την είσοδο στο χωριό, και το άλλο είναι το εκκλησάκι του Αγίου Νεκταρίου (κτήτωρ ο Γιώργος του Χρήστου Παπαγεωργίου), λίγο έξω από το χωριό, προς τη δυτική πλευρά.\nΛιγότερο συχνά οι νεολαίοι συγκεντρώνονταν στο προαύλιο της πάνω εκκλησιάς (Ζωοδόχος Πηγή) και στα ξωκκλήσια του Αγιοθανάση, του Αγιαντριά και του Προφήτη Ηλία.\nΣε αυτά τα μέρη περνούσαν αρκετές ώρες οι νέοι μας, ανάλογα βέβαια και με την ηλικία. Τα μικρότερα παιδιά πήγαιναν πιο νωρίς στο σπίτι. Τα μεγαλύτερα συχνά ξενυχτούσαν, πηγαίνοντας από το ένα μέρος στο άλλο, και έχοντας ως σημείο αναφοράς την πλατεία της «Ράχης», όπου συγκεντρώνονταν όλες οι παρέες.\nΛίγο πριν ξημερώσει, τα παιδιά έπρεπε να γυρίσουν στα σπίτια τους, να φάνε κάτι στο πόδι «στα μουλωχτά» να μην τους πάρουν χαμπάρι οι δικοί τους, και να κοιμηθούν, για να μπορέσουν να ξενυχτήσουν και το επόμενο βράδυ…\nΑυτή η κατάσταση με το ξενύχτι καθόλου δεν άρεσε στους μεγάλους, ως ήταν φυσικό, ιδιαίτερα στις μανάδες, αλλά τι να κάνουν; Δεν ήταν καθόλου εύκολο να επιβληθούν στα παιδιά, γιατί εκτός από το γεγονός που θα δημιουργείτο μεγάλη γκρίνια στο σπίτι, θα κολλούσαν στα παιδιά (οι άλλοι της παρέας) και τη ρετσινιά του «μαμάκια», πράγμα που δεν ήταν καθόλου κολακευτικό για ένα παιδί.\nΌμως, η κατάσταση αυτή δεν ήταν και χωρίς …συνεπακόλουθα.\nΈβλεπε π.χ. κανείς κατά τις 3-4 η ώρα τη νύχτα κάποιες μανάδες, με τα νυχτικά, να κυκλοφορούν κατά τη «Ράχη μεριά» να δουν …τι γίνεται, να συναντήσουν καμιά …ομοιοπαθή, να πούνε δυο κουβέντες κλπ. κλπ.\nΕπίσης το πρωί «νυχτούλια» που πήγαιναν οι παππούδες να ποτίσουν τα περιβόλια και συναντούσαν τους νεολαίους να επιστρέφουν στα σπίτια τους, «τρομάζανε» και όλο κάτι ψιθύριζαν, για το πώς …«χάλασε η πλάση»! και τα σχετικά...\n«Που γυρνάτε παιδάκι μου τέτοια ώρα»,\nακούστηκε να λέει ένας παππούς στο εγγόνι του…\nΈνα από αυτά τα πρωινά, λοιπόν, καλημερίστηκαν δυο φιλενάδες γειτόνισσες, που τα παιδιά τους πήγαιναν στο Λύκειο και ήσαν «μέλη» της ίδιας νυχτερινής ομάδας. Η μία, «βέρα Αθηναία-σερβόνυφη», και η άλλη «καθαρόαιμη» Σερβαία, με άντρα από την Αθήνα.\n-Καλημέρα κυρία Φωτεινή (τυχαίο το όνομα), λέει η Σερβόνυφη.\n-Καλημέρα, απαντάει η άλλη, "φουριόζα" με φάτσα προβληματισμένη, κοιτάζοντας στα μάτια τη νύφη του χωριού. Και συνεχίζει.\n-Που ήσαν τα παιδιά μας απόψε, μωρ΄ γειτόνισσα; Τι θα γίνει με αυτές τις παρέες και αυτή την κατάσταση; Τι αποτελέσματα θα έχουμε;\nΗ «νύφη» κατάλαβε που το πήγαινε η Σερβαία, και αφού σκέφτηκε κάμποσο, βρήκε την ευκαιρία να την πειράξει. Της λέει λοιπόν χαμογελώντας και σε αργό ρυθμό.\n-Δεν ξέρω κυρία Φωτεινούλα μου! Τι να πω και εγώ. Εσείς από το χωριό ξέρετε περισσότερα! Ας περιμένουμε …εννέα μήνες και βλέπουμε…\nΤι ήτανε να ακούσει τέτοιο πράγμα η κυρία Φωτεινή. Λες και τη χτύπησε κεραυνός.\nΣκύβει το κεφάλι και «μπράστ» μπαίνει στο σπίτι, μουρμουρίζοντας.\nΤης ήρθαν κακές μνήμες από την εποχή που η ίδια πήγαινε στο γυμνάσιο Λαγκαδίων, και τόυτε συνέβη κάτι πολύ σοβαρό, σε αυτό το κεφαλοχώρι. Δύο παιδιά του Γυμνασίου, από τα Λαγκάδια, γειτονόπουλα, έγιναν γονείς και «βούιξε όλη η περιοχή», χώρια από τα συνεπακόλουθα αυτού του γεγονότος (τα παιδιά παντρεύτηκαν τελικά μετά από κάποια χρόνια, αλλά το ...στίγμα είχε μείνει, ιδιαίτερα για το γιό τους!).


Kύτταρα με barcode, μια πολλά υποσχόμενη ιατρική τεχνική - e-genesis.gr\nΑρχική Κόσμος Kύτταρα με barcode, μια πολλά υποσχόμενη ιατρική τεχνική\nΚανείς δεν ήξερε πραγματικά γιατί ορισμένοι ασθενείς με χρόνια λεμφοκυτταρική λευχαιμία (CLL), αλλιώς γνωστή ως καρκίνος των λευκών αιμοσφαιρίων, υποτροπίασαν μετά τη θεραπεία και αρρώστησαν ξανά. Hταν απλώς κάποια καρκινικά κύτταρα ανθεκτικά; Η απροσδόκητη απάντηση σε αυτό το ερώτημα βρέθηκε χρησιμοποιώντας μια νέα τεχνική που οι ερευνητές αποκαλούν γραμμική κωδικοποίηση. Σύμφωνα με αυτή, η θεραπεία δεν στοχεύει πάντα τα σωστά κύτταρα.\nΟι επιστήμονες ανακάλυψαν ότι ο καρκίνος δεν προέρχεται πάντα από τα ώριμα κύτταρα του μυελού των οστών από όπου εντοπίζεται και η βιβλιογραφία αναφέρει ότι προέρχεται. Αντίθετα, για ορισμένους ασθενείς μπορεί να προέρχεται από τα πρωτόγονα κύτταρα του μυελού των οστών, τα βλαστοκύτταρα, τα οποία δημιουργούν όλα τα λευκά και ερυθρά αιμοσφαίρια του οργανισμού. Αυτά τα κύτταρα, τα οποία δεν επηρεάζονται από τη χημειοθεραπεία, μπορούν να γεννήσουν νέα καρκινικά κύτταρα, προκαλώντας υποτροπή. Η ανακάλυψη είναι ένα από τα πρώτα αποτελέσματα της μεθόδου γραμμικής κωδικοποίησης, η οποία βοηθά στη μελέτη της προέλευσης του καρκίνου και άλλων ασθενειών.\nΗ μέθοδος λειτουργεί σημειώνοντας μεμονωμένα κύτταρα με μια σφραγίδα που μεταβιβάζεται σε όλους τους απογόνους ενός κυττάρου, όπως θα έκανε και ένα barcode. Οι ερευνητές μπορούν να κοιτάξουν ένα κύτταρο, να σημειώσουν τον γραμμικό κώδικά του και να ανιχνεύσουν τη γενεαλογία του στους γονείς, τους παππούδες, τους προπαππούδες του επειδή κάθε κύτταρο που προέκυψε από το αρχικό με τον γραμμικό κώδικα φέρει την ίδια σφραγίδα.\nΓια την έρευνά του, ο δρ Ζον σημάδεψε μεμονωμένα βλαστοκύτταρα μυελού με διαφορετικά χρώματα στα μικροσκοπικά, διαφανή ψάρια-ζέβρες.\nΗ τεχνική αυτή αποκάλυψε ένα αναπάντεχο αποτέλεσμα στον δρα Λέοναρντ Ζον της Ιατρικής Σχολής του Χάρβαρντ, ο οποίος ήθελε να μελετήσει την κλωνική αιματοποίηση απροσδιόριστου δυναμικού, ή CHIP, μια κοινή αλλά δύσκολα κατανοητή πάθηση που είναι κοινή σε ηλικιωμένους και αυξάνει τον κίνδυνο για καρκίνο και καρδιακές παθήσεις. Η CHIP εμφανίζεται όταν οι απόγονοι ενός μόνο βλαστοκυττάρου του αίματος καταλαμβάνουν ολόκληρο ή ένα μεγάλο μέρος του μυελού των οστών, συμπιέζοντας άλλα βλαστοκύτταρα.\nΓια την έρευνά του, ο δρ Ζον σημάδεψε μεμονωμένα βλαστοκύτταρα μυελού με διαφορετικά χρώματα στα μικροσκοπικά, διαφανή ψάρια-ζέβρες. Το αποτέλεσμα έμοιαζε με αυτό που συμβαίνει στους ασθενείς – όταν τα ψάρια ήταν ενήλικα, τα μισά από τα αιμοσφαίριά τους ήταν μονόχρωμα, που σημαίνει ότι προέρχονταν από ένα μόνο βλαστοκύτταρο. Πώς όμως προήλθαν τα μισά κύτταρα από μόνο αυτό το κύτταρο; Η απάντηση ήταν μία έκπληξη. Τα κυρίαρχα κύτταρα εκκρίνουν τοξικές φλεγμονώδεις πρωτεΐνες. Αυτές οι πρωτεΐνες κατέστειλαν την ανάπτυξη άλλων βλαστοκυττάρων και τραυμάτισαν το περιβάλλον όπου αναπτύσσονται τα κύτταρα του μυελού. Ωστόσο, οι γονείς των βλαστοκυττάρων επέζησαν και συνέχισαν να παράγουν νέους απογόνους που εκκρίνουν τοξίνες. Η ομάδα βρήκε επίσης ένα γονίδιο στα μεταλλαγμένα κύτταρα που τους επέτρεπε να είναι ανθεκτικά στη φλεγμονή. Οταν μπλόκαραν αυτό το γονίδιο, τα μεταλλαγμένα κύτταρα δεν μπορούσαν πλέον να κυριαρχήσουν.\nΟ βιολόγος βλαστοκυττάρων στο νοσοκομείο Boston Children’s Hospital, Φερνάντο Καμάργο, αντιμετώπισε ένα διαφορετικό ερώτημα: Γιατί οι τυπικές θεραπείες καρκίνου που μεταμοσχεύουν υγιή βλαστοκύτταρα μυελού των οστών από δότες είναι τόσο δύσκολες, αφήνοντας συχνά τους ασθενείς ευάλωτους σε σοβαρές λοιμώξεις; Οταν εκείνος και οι συνάδελφοί του κωδικοποίησαν γραμμικά τα κύτταρα μυελού ποντικιών, σημειώνοντας τα γενετικά με την τεχνική γονιδιακής επεξεργασίας CRISPR, ανακάλυψε ότι τα κύτταρα που όλοι αποκαλούσαν βλαστοκύτταρα δεν ήταν οι κύριοι συνεισφέροντες στην παραγωγή αίματος. Αντίθετα, ένα διαφορετικό σύνολο κυττάρων, τα οποία ονομάζει προγονικά κύτταρα, δίνει το μεγαλύτερο μέρος του αίματος σε ζωντανά ζώα. Σε μια μεταμόσχευση βλαστοκυττάρων, τόσο τα προγονικά κύτταρα όσο και τα υποτιθέμενα βλαστοκύτταρα μεταμοσχεύονται, αλλά τα προγονικά κύτταρα πεθαίνουν γρήγορα στο νέο περιβάλλον.\nΕνα νέο ερώτημα δημιουργείται: Γιατί τα προγονικά κύτταρα δεν επιβιώνουν από τη μεταμόσχευση; Ο δρ Καμάργο εξακολουθεί να αναρωτιέται ποια μπορεί να είναι η λύση αυτού του μυστηρίου. «Πιστεύαμε ότι γνωρίζαμε τα πάντα για τα βλαστοκύτταρα του αίματος. Προφανώς κάναμε λάθος». Η ιδέα της γραμμικής κωδικοποίησης κατά τη διάρκεια της εμβρυϊκής ανάπτυξης προήλθε από τον δρα Τζέι Σεντούρ και τους συναδέλφους του στο Πανεπιστήμιο της Ουάσιγκτον. Αυτή η κατηγορία μεθόδων χαρακτηρίστηκε ως η ανακάλυψη της χρονιάς από το περιοδικό Science το 2018. Σήμερα υπάρχει μια ποικιλία μεθόδων γραμμικής κωδικοποίησης που κυμαίνεται από τα εμβρυϊκά έως τα καρκινικά και ώριμα κύτταρα. Για παράδειγμα, ο δρ Σεντούρ και οι συνάδελφοί του στο Πανεπιστήμιο της Πενσυλβάνιας χρησιμοποιούν γραμμικούς κώδικες σε ποντίκια με καρκίνο του παγκρέατος για να μελετήσουν την εξάπλωση των καρκινικών κυττάρων στο σώμα τους. Σύμφωνα με τον δρα Σανκαράν, του Νοσοκομείου Παίδων της Βοστώνης, η γραμμική κωδικοποίηση «έχει αρχίσει να μας δίνει μια εικόνα για τον καρκίνο την οποία δεν έχουμε ξαναδεί».\nKύτταρα με barcode\nΠροηγούμενο άρθροΠλεύρης: Θα πρέπει να συζητήσουμε στην ΕΕ την ισχύ των πιστοποιητικών


Στις 22 Οκτωβρίου δεν ψηφίζουμε κανέναν – Ανακοίνωση για τον δεύτερο γύρο των δημοτικών εκλογών – μια πόλη ανάποδα\nΣτις 22 Οκτωβρίου δεν ψηφίζουμε κανέναν – Ανακοίνωση για τον δεύτερο γύρο των δημοτικών εκλογών\nΗμ. δημοσίευσης 21/10/2006\nΔεν υπάρχουν σχόλια στο Στις 22 Οκτωβρίου δεν ψηφίζουμε κανέναν – Ανακοίνωση για τον δεύτερο γύρο των δημοτικών εκλογών\nΤο αποτέλεσμα των νομαρχιακών και δημοτικών εκλογών αποκαλύπτει την γενικότερη αδυναμία τόσο της ΝΔ όσο και του ΠΑΣΟΚ να πάρουν θετική ψήφο και πολύ περισσότερο να δημιουργήσουν μαζικό ρεύμα υπέρ της πολιτικής τους. Το αποτέλεσμα της Κυριακής υπογραμμίζει την ολοένα και μεγαλύτερη απόσταση του πολιτικού συστήματος από την κοινωνική δυσαρέσκεια. Αυτή η τάση καταγράφηκε και στο αυξημένο, σε αρκετές περιπτώσεις, ποσοστό της αποχής και κυρίως των λευκών – άκυρων ψηφοδελτίων.\nΗ μόνη πραγματική αντιπολίτευση στις σημερινές συνθήκες μπορεί να είναι ένα κοινωνικό και πολιτικό κίνημα μαχητικής εργατικής αντιπολίτευσης ενάντια στην πολιτική της κυβέρνησης, τη συναίνεση του ΠΑΣΟΚ, την ΕΕ και το κεφάλαιο. Στοιχεία μιας τέτοιας αντιπολίτευσης υπάρχουν σήμερα στον συγκλονιστικό αγώνα των δασκάλων, των φοιτητών και των ΟΤΑ παλιότερα και συνολικά του χώρου της παιδείας. Σε αυτό το σκηνικό, αυτήν την τάση στήριξαν και ανέδειξαν τα ανεξάρτητα σχήματα της ριζοσπαστικής και αντικαπιταλιστικής Αριστεράς.\nΣτις 15 Οκτωβρίου η Μία Πόλη Ανάποδα – Αριστερή Παρέμβαση στους Δρόμους της Πόλης κατέγραψε μία σημαντική εκλογική άνοδο σε ψήφους και ποσοστό. 1348 συμπολίτες και συμπολίτισσες μας στήριξαν την εκλογική μας προσπάθεια, διπλασιάζοντας το ποσοστό μας στο 4,13%. Γνωρίζουμε ότι σε αυτή τη στήριξη συναντιούνται διάφορα κοινωνικά, πολιτικά και πολιτιστικά ρεύματα των κινημάτων και της αριστεράς στη Νέα Σμύρνη. Επίσης, γνωρίζουμε ότι αυτές οι ψήφοι δεν είναι λευκή επιταγή στα χέρια μας, και πολλοί και πολλές από όσους μας στήριξαν μπορούν να διαφωνούν σε λιγότερα ή περισσότερα θέματα της παρέμβασής μας.\nΓια τους παραπάνω λόγους, καλούμε όσους μας στήριξαν να βρεθούμε, να συζητήσουμε και να συμπορευθούμε.\nΗ συμμετοχή μας στις εκλογές ήταν απλώς μία συνέχεια της μέχρι τώρα δράσης μας. Όπως αναφέραμε και στη διακήρυξή μας τις λύσεις στα προβλήματα δεν τις προσφέρει ο οποιοσδήποτε δήμαρχος, αλλά οι αγωνιζόμενοι μέσα από τους δικούς τους θεσμούς αυτοοργάνωσης που θα προωθούν τη συμμετοχή, τον κοινωνικό έλεγχο και τη δημοκρατία στη λήψη των αποφάσεων.\nΤην Κυριακή γίνονται οι επαναληπτικές εκλογές στο Δήμο. Οι εκλογές αυτές είναι αποτέλεσμα του ληστρικού εκλογικού συστήματος που περιθωριοποιεί τις μικρές παρατάξεις, ακυρώνει τις ψήφους τους και δημιουργεί ψεύτικους εκβιασμούς.\nΜε την παρέμβασή μας στον α’ γύρο αλλά κυρίως τη δράση μας όλα αυτά τα χρόνια θέσαμε μια σειρά κρίσιμα ερωτήματα για τη ζωή μας στην πόλη:\nΘα παλέψουμε για όλα αυτά που μας αρνούνται; Καθαρό περιβάλλον, ελεύθερους χώρους, καλύτερες συνθήκες ζωής στην πόλη;\nΘα διεκδικήσουμε δημόσιο χώρο και ελεύθερο χρόνο για να τον χαιρόμαστε;\nΘα αντισταθούμε στην ακρίβεια αλλά και στον καταναλωτισμό;\nΘα σταματήσουμε τη λειτουργία του δήμου επιχειρηματία – αστυνόμου – φοροεισπράκτορα;\nΘα καταργήσουμε την εφαρμογή των ελαστικών εργασιακών σχέσεων στους εργαζόμενους στο Δήμο;\nΘα σταματήσει η εμπορευματοποίηση των ελεύθερων χώρων και θα υπάρξουν ριζοσπαστικές λύσεις για τη δημιουργία καινούριων;\nΘα σταματήσει η τσιμεντοποίηση της Νέας Σμύρνης με άμεση μείωση του συντελεστή δόμησης;\nΘα έχουμε δημόσιες συγκοινωνίες σχεδιασμένες με βάση τις πραγματικές ανάγκες κατοίκων και εργαζομένων που θα συμβάλλουν στην επίλυση του κυκλοφοριακού προβλήματος ή ιδιωτικές συγκοινωνίες.\nΘα κατεβάσουμε τις κεραίες κινητής τηλεφωνίας από την πόλη μας;\nθα παλέψουμε για νομιμοποίηση των μεταναστών και βελτίωση των συνθηκών διαμονής στην πόλη μας; Για να αποκτήσουν ίσα κοινωνικά, πολιτικά και εργασιακά δικαιώματα;\nΚανένας από τους δύο διεκδικητές της δημαρχίας – Κουτελάκης και Κατσέλη – δεν απάντησε σε αυτά τα ερωτήματα από τη σκοπιά των αναγκών και των δικαιωμάτων των πολιτών της Ν.Σμύρνης. Mε αποτέλεσμα:\nEπειδή δεν διαλέγουμε διαχειριστή στο Δήμο.\nΕπειδή με την ψήφο μας δεν «υποστηρίζουμε» την αντιλαϊκή κυβερνητική πολιτική, και την αντιλαϊκή «κυβερνητική» αντιπολίτευση του ΠΑΣΟΚ.\nΕπειδή ο κος Κουτελάκης διαχειρίστηκε προς το χειρότερο τη μετάλλαξη της πόλης μας και το ψηφοδέλτιό του συνεχίζει να μας υπενθυμίζει ότι ήταν ο εκλεκτός του Σημίτη και της τοπικής N.Δ.\nΕπειδή η κα. Κατσέλη τόσα χρόνια στο ΠΑΣΟΚ στήριξε την αντιλαϊκή πολιτική των κυβερνήσεων και συναίνεσε στην αγοραία μετατροπή των δήμων.\nΑΚΥΡΩΝΟΥΜΕ ΤΑ ΨΕΥΤΟΔΙΛΛΗΜΑΤΑ ΚΑΙ ΤΟΥΣ ΕΚΒΙΑΣΜΟΥΣ\nΗ Νέα Σμύρνη έχει ανάγκη από ριζική αλλαγή, αλλά δεν πρόκειται να έρθει από κανέναν διαχειριστή του δήμου. Από την Δευτέρα αρχίζει ο τρίτος γύρος των αγώνων. Η Μία πόλη Ανάποδα – Αριστερή Παρέμβαση στους Δρόμους της Πόλης θα συνεχίσει να συμβάλλει στους κοινωνικούς αγώνες και εργατικούς αγώνες, για τη δημιουργία ενός ανεξάρτητου κινήματος ενάντια στην κυρίαρχη πολιτική, υπεράσπισης της φύσης, πάλης για μια ανθρώπινη πόλη (μία πόλη της συλλογικότητας, της αλληλεγγύης, της ανθρώπινης αξιοπρέπειας, συμβάλλοντας με τις δυνάμεις της στη συγκρότηση ενός ευρύτερου αριστερού αντικαπιταλιστικού ρεύματος στην πόλη μας και την ελληνική κοινωνία.\nΝέα Σμύρνη- 18 Οκτωβρίου 2006\n← Στη Νέα Σμύρνη ψηφίζουμε – στηρίζουμε Μία Πόλη Ανάποδα – Αριστερή Παρέμβαση στους Δρόμους της Πόλης → Sites και ειδήσεις για το εκπαιδευτικό κίνημα


Οι διορισμοί των υπουργών\n΄Εχει καταντήσει γελοίο, καταγέλαστο ζήτημα ο κάθε λίγο και λιγάκι ανασχηματισμός της κυβέρνησης καθώς και ο τρόπος επιλογής -άραγε με ποια κριτήρια;- και ο διορισμός κάποιων βουλευτών σε υπουργικούς θώκους. Το κριτήριο της επιλογής των προσώπων μοιάζει να είναι συνήθως απλώς η ικανοποίηση κάποιων παραπονούμενων, επειδή δεν διορίστηκαν ποτέ σε προηγούμενα κυβερνητικά σχήματα. Ο πολίτης παρακολουθεί επίσης ενεός την περατζάδα, τη μετακίνηση κάποιων «μεγαλόσχημων» κοινοβουλευτικών ή κυβερνητικών ή κομματικών παραγόντων από υπουργείο σε υπουργείο. Ενδεικτικά θα αναφερθούμε στην περίπτωση του κυρίου Δένδια, επειδή απλώς και μόνο είναι η πιο πρόσφατη και κραυγαλέα. Μέσα σε τρία πολιτικά χρόνια πρόλαβε ο κύριος Δένδιας να ηγηθεί τεσσάρων υπουργείων, εντελώς άσχετων από την άποψη του αντικειμένου τους μεταξύ τους. Αρχικά διετέλεσε υπουργός Δικαιοσύνης (Ιαν.-Οκτ. 2009), ύστερα ανέλαβε τα καθήκοντα του υπουργού Δημόσιας Τάξης (Ιούν. 2012-Ιούν. 2014) και τέλος υπήρξε υπουργός Ανάπτυξης από τον Ιούνιο 2014 μέχρι πρόσφατα οπότε ορκίστηκε υπουργός Εθνικής ΄Αμυνας. Aναρωτιέμαι σε ποιο βαθμό να κατάφερε ο κύριος Δένδιας να συνεισφέρει στην ανάπτυξη της χώρας κατά την πεντάμηνη παραμονή του στο αρμόδιο υπουργείο. Θυμάμαι ότι στην τράπεζα όπου εργάστηκα η κάθε αλλαγή αντικειμένου των καθηκόντων ενός υπαλλήλου απαιτούσε ένα τουλάχιστον τετράμηνο ενημέρωσής του προκειμένου να ανταποκριθεί στο καινούργιο του πόστο. Πότε λοιπόν προλαβαίνει ένας υπουργός να λάβει γνώση των θεμάτων και των εκκρεμοτήτων του υπουργείου και να χαράξει την πολιτική του όταν σε συντομότατο χρονικό διάστημα μετακινείται σε κάποιο άλλο; Ασφαλώς και δεν προλαβαίνει. Και τότε προς τι η μετακίνησή του σε υπουργείο με τελείως ασύμβατο αντικείμενο εργασιών προς εκείνο του προηγούμενου υπουργείου από το οποίο αποσπάστηκε. Είναι επιβραβευτική ή επιτιμητική η απόσπασή του;\nΔείτε το νέο βίντεο κλιπ της Lorde\nΚυκλοφόρησε το νέο βίντεο κλιπ της Lorde για το κομμάτι της "Yellow Flicker Beat", που αποτελεί και τη μουσική επένδυση της κινηματογραφικής ταινίας "Hunger Games, Mockingjay – Part One". Αν και οι περισσότεροι ίσως περίμεναν το βίντεο κλιπ να περιλαμβάνει σκηνές από την ταινία, όπως γίνεται συνήθως, πρωταγωνίστριά του είναι η ίδια η Lorde από την αρχή μέχρι το τέλος, επιδεικνύοντας τις χορευτικές της ικανότητες. Δείτε το βίντεο κλιπ:\ntoday8 Νοεμβρίου, 2014


«Άσφαιροι» ΟΦΗ και Παναθηναϊκός - Παραμένουν χωρίς νίκη στα πλέι οφ | Έθνος\nΑΘΛΗΤΙΣΜΟΣ 27.06.2020 23:36 Newsroom\nΙσόπαλο 0-0 έληξε το ματς στο Ηράκλειο - Ακυρώθηκαν με τη βοήθεια του VAR γκολ των Μακέντα και Καμπετσή για τον Παναθηναϊκό\nΧωρίς βαθμολογικό ενδιαφέρον και κίνητρο, ο ΟΦΗ υποδέχτηκε τον Παναθηναϊκό στο Ηράκλειο, σε ένα παιχνίδι, που έμεινε στο 0-0, προσφέροντας ελάχιστες φάσεις και ακόμη λιγότερες συγκινήσεις. Στο ματς προσπάθησε να δώσει χρώμα ο Καμπετσής σκοράροντας στο 85' στην πρώτη του επαφή με την μπάλα, καθώς μπήκε στο 82', ωστόσο ο διαιτητής Καραντώνης ακύρωσε το γκολ μετά από χρήση του VAR.\nΟι δύο ομάδες είχαν μόλις από μία καλή στιγμή στο πρώτο ημίχρονο. Το «τριφύλλι» ζωντάνεψε στο διάστημα 58'-62', αλλά ο Μακέντα αστόχησε την πρώτη φορά, όταν η κεφαλιά του χτύπησε στο δοκάρι, ενώ υποδείχθηκε σε θέση οφσάιντ τη δεύτερη φορά που σκόραρε. Η ομάδα του Γιώργου Δώνη ήταν καλύτερη στο δεύτερο ημίχρονο, δεν κατάφερε όμως να βρει τον δρόμο προς τα δίχτυα.\nΟΦΗ και Παναθηναϊκός δεν έχουν καταγράψει ακόμα νίκη μετά από τέσσερις αγωνιστικές στα πλέι οφ της Super League. O ΟΦΗ ξεκίνησε με τρεις ήττες από Άρη, ΑΕΚ και ΠΑΟΚ, ενώ ο Παναθηναϊκός ξεκίνησε με ισοπαλίες 1-1 με την ΑΕΚ, και 0-0 με τον ΠΑΟΚ, αλλά στη συνέχεια ηττήθηκε με 3-0 από τον Ολυμπιακό.\nΟΦΗ: Ουάλεϊ, Μπράουν, Κουτρουμπής, Γιαννούλης, Κοροβέσης (69' Μαρινάκης), Μεγιάδο, Νέιρα, Ναμπί (69' Στάικος), Βαζ (91' Δεληγιαννίδης), Φιγκειρέδο, Σεμέντο (43' Μάνος).\nΠΑΝΑΘΗΝΑΪΚΟΣ: Διούδης, Θεοχάρης (78' Περέα), Κολοβέτσιος, Σένκεφελντ, Χατζηθεοδωρίδης, Κουρμπέλης, Αγιούμπ (82' Καμπετσής), Μπουζούκης (82' Σερπέζης), Χατζηγιοβάνης, Κολοβός (63' Ανουάρ), Μακέντα (82' Αλεξανδρόπουλος).\nΓέμισαν οι ταράτσες!\nΟι αγώνες συνεχίζονται πίσω από κλειστές πόρτες, ωστόσο οι ταράτσες δεν κλείνουν ποτέ! Οι φίλαθλοι του ΟΦΗ γέμισαν τις γειτονικές ταράτσες για να δουν την αγαπημένη τους ομάδας, ενώ έδωσαν και ρυθμό με τα συνθήματα και τα τραγούδια τους.\nΠριν από την έναρξη του αγώνα τηρήθηκε ενός λεπτού σιγή στη μνήμη του Νίκου Αλέφαντου.


Αρκάς : Ποιος θα βγάλει τα κάστανα από τη φωτιά; | in.gr\n2 Δεκεμβρίου 2020, 06:51\nΤα Χριστούγεννα δύο πράγματα έχουν την τιμητική τους: το κρασί και οι καρποί και συγκεκριμένα το κάστανο.\nΠράγμα, πολύ λογικό, αφού και οι ίδιοι οι επιστήμονες, το χαρακτηρίζουν ως τον καρπό των Χριστουγέννων.\nΑυτό τον καρπό αποφάσισε να παρουσιάσει στο σημερινό του σκίτσο ο γνωστός σκιτσογράφος.\nΒέβαια, όταν κάποιος αναλαμβάνει να κάνει κάτι δύσκολο από το οποίο θα ωφεληθούν κι άλλοι, λέμε «ποιος θα βγάλει τα κάστανα από τη φωτιά».\nΣχετικά άρθρα: ➤ Αρκάς : Ο Δεκέμβριος μάς εύχεται καλό μήνα ➤ Αρκάς : Το σκίτσο για το lockdown έχει πρωταγωνιστή ένα τετράποδο ➤ Αρκάς : Το δηκτικό σκίτσο για τους αρνητές της μάσκας


pepa.gr - BREVETS ΑΠΟ 200km ΕΩΣ 1000km\nBREVETS ΑΠΟ 200km ΕΩΣ 1000km\nΚανόνες για διοργανώσεις από 200 έως 1000 χιλιόμετρα\nΆρθρο 1: Μόνο η λέσχη Audax Parisien μπορεί να εγκρίνει επίσημα παγκοσμίως αυτά τα γεγονότα. Η ACP καταγράφει όλα τα brevets. Κάθε brevet λαμβάνει έναν αριθμό πιστοποίησης. Αυτά έχουν εκχωρηθεί χρονολογικά με βάση το χρόνο της παραλαβής. Η ACP έχει πιστοποιήσει όλα τα brevets από την έναρξή τους, το 1921.\nΆρθρο 2: Τα brevets είναι ανοικτά σε κάθε ερασιτέχνη ποδηλάτη, ανεξάρτητα της σχέσης του με την ποδηλασία, που καλύπτεται από ασφάλιση. Κάθε ποδηλάτης κάτω από την ηλικία των 18 ετών πρέπει να έχει τη συγκατάθεσή του κηδεμόνα ή του νομικού προστάτη του.\nΆρθρο 3: Για να συμμετάσχει κάποιος ποδηλάτης σε ένα brevet πρέπει να συμπληρώσει μια φόρμα εγγραφής και να καταβληθεί ένα τέλος εγγραφής, το οποίο καθορίζεται από τον διοργανωτή της εκδήλωσης. Σε ορισμένες χώρες, πρέπει να υπογράφεται αποποίηση ευθυνών.\nΆρθρο 4: Κάθε ποδηλάτης θα πρέπει να καλύπτεται από ασφάλιση αστικής ευθύνης, είτε από ομαδικό συμβόλαιο, είτε από προσωπικό συμβόλαιο. Ένας ποδηλάτης πρέπει να αποδεικνύει την ασφάλισή του μέσω μιας κάρτας μέλους ή ενός αυθεντικού πιστοποιητικού. Αν ο διοργανωτής δεν προτείνει κάποια επί τόπου ασφάλιση αστικής ευθύνης, τότε οι μη ασφαλισμένοι ποδηλάτες δεν θα ξεκινούν.\nΆρθρο 5: Κατά τη διάρκεια της εκδήλωσης, κάθε ποδηλάτης θεωρείται ότι είναι σε προσωπική διαδρομή. Ο ποδηλάτης πρέπει να οδηγεί σύμφωνα με τον ισχύοντα κώδικα κυκλοφορίας και να τηρεί όλα τα σήματα κυκλοφορίας.\nΗ ACP, οι άλλοι διοργανωτές, οι εκπρόσωποι ACP και οι σύλλογοι τους, δεν μπορούν και δεν αποδέχονται ευθύνη για τυχόν ατυχήματα που μπορεί να συμβούν κατά τη διάρκεια ενός brevet.\nΆρθρο 6: Για νυχτερινή οδήγηση, τα οχήματα πρέπει να είναι εξοπλισμένα εμπρός και πίσω με φώτα που να συνδέονται σταθερά με το όχημα. Τα φώτα πρέπει να είναι σε πλήρη ικανότητα λειτουργίας σε όλες τις περιπτώσεις (έντονα συνίστανται τα εφεδρικά φώτα, και οι εφεδρικοί γλόμποι είναι υποχρεωτικοί). Τουλάχιστον ένα από τα πίσω φώτα πρέπει να είναι σε σταθερή (αντί να αναβοσβήνει) λειτουργία. Οι ποδηλάτες που δεν συμμορφώνονται με όλες αυτές τις απαιτήσεις, δεν θα επιτρέπεται να ξεκινήσουν.\nΤα φώτα πρέπει να είναι σε λειτουργία από το σούρουπο έως την αυγή και σε οποιαδήποτε άλλη στιγμή που υπάρχουν συνθήκες χαμηλής ορατότητας (βροχή, ομίχλη, κλπ...). Κάθε ποδηλάτης, είτε συμμετέχει ως μέλος μιας ομάδας είτε μόνος του, πρέπει να συμμορφώνεται πλήρως με αυτήν την απαίτηση. Όλοι πρέπει να χρησιμοποιούν τα φώτα τους! Όλοι οι ποδηλάτες πρέπει να φορούν ένα αντανακλαστικό γιλέκο, ζώνη, τιράντες, ή κάποια άλλη συσκευή που να τοποθετεί ευκρινώς ανακλαστικό υλικό στο μπροστινό και στο πίσω μέρος του αναβάτη. Οποιαδήποτε παραβίαση αυτών των κανόνων νυχτερινής ποδηλασίας θα έχει ως αποτέλεσμα τον άμεσο αποκλεισμό του αναβάτη.\nΆρθρο 7: Κάθε αναβάτης πρέπει να είναι αυτάρκης. Δεν επιτρέπονται αυτοκίνητα που να ακολουθούν ή οποιουδήποτε είδους υποστήριξη στη διαδρομή. Προσωπική υποστήριξη επιτρέπεται μόνο στα σημεία ελέγχου. Τυχόν παραβίαση αυτής της απαίτησης θα οδηγεί σε άμεσο αποκλεισμό.\nΣτην εκκίνηση, εάν ο διοργανωτής δημιουργεί ομάδες, καθώς ο καθένας έχει τον δικό του ρυθμό, ο αναβάτης μπορεί να φύγει εκτός ομάδας ανά πάσα στιγμή. Κανένας ποδηλάτης δεν μπορεί να θεωρηθεί ως αρχηγός της ομάδας. Όλα τα διακριτικά σήματα (φανέλα, περιβραχιόνιο, κτλ...) ή ο τίτλος (αρχηγός) δεν επιτρέπονται. Όλοι οι ποδηλάτες πρέπει να συμπεριφέρονται με πολιτισμένο τρόπο και να συμμορφώνονται με όλους τους εφαρμοστέους κώδικες του οχήματος, τους νόμους και τους κανονισμούς. Όλοι οι αναβάτες υποχρεούνται να σεβαστούν τα τοπικά ήθη και έθιμα σε ότι αφορά την ευπρέπεια.\nΆρθρο 8: Κατά την έναρξη, κάθε αναβάτης θα λαμβάνει μια κάρτα brevet και ένα φύλλο διαδρομής , το οποίο θα δείχνει τη διαδρομή και την θέση των σημείων ελέγχου. Οι αναβάτες πρέπει να παραμένουν στη διαδρομή. Εάν ένας αναβάτης αφήσει τη διαδρομή, θα πρέπει να επιστρέψει στο ίδιο σημείο της διαδρομής που την άφησε, για να συνεχίσει. Δηλαδή, δεν υπάρχουν συντομεύσεις ή παρακάμψεις από τη διαδρομή, εκτός αν ορίζεται από τον διοργανωτή. Οι αναβάτες πρέπει να σταματήσουν σε κάθε σημείο ελέγχου για να σφραγίσουν την κάρτα τους. Οι διοργανωτές μπορούν επίσης να περιλαμβάνουν κρυφά σημεία ελέγχου κατά μήκος της διαδρομής. Αυτό εξασφαλίζει ότι όλοι θα μείνουν στην προκαθορισμένη διαδρομή.\nΟ διοργανωτής πρέπει να χρησιμοποιήσει τις κάρτες της λέσχης Audax Club Parisien ή τις τοπικές κάρτες brevet οι οποίες έχουν εγκριθεί από τη λέσχη Audax Club Parisien.\nΆρθρο 9: Οι διοργανωτές μπορούν να έχουν σημεία ελέγχου χωρίς να είναι κάποιο μέλος της διοργάνωσης παρόν. Σε αυτά σημεία ελέγχου οι αναβάτες πρέπει να σφραγίσουν την brevet κάρτα τους σε μια τοπική επιχείρηση, την οποία ο διοργανωτής έχει καθορίσει ως σημείο ελέγχου, όπως ένα παντοπωλείο ή ένα βενζινάδικο. Οι πληροφορίες που πρέπει να σημειωθούν σε αυτό το σημείο ελέγχου πάνω στην κάρτα brevet, περιλαμβάνουν την ώρα και την ημερομηνία (για brevets που εκτείνονται πέρα των 24 ωρών) διέλευσης.\nΓια τα μη επανδρωμένα σημεία ελέγχου, στα οποία δεν υπάρχει διαθέσιμο κάποιο μέσο για να σφραγιστεί η κάρτα (για παράδειγμα άφιξη τα μεσάνυχτα) , ο ποδηλάτης μπορεί είτε (1) να ταχυδρομήσει μια κάρτα με τις πληροφορίες του σημείου ελέγχου (ώρα, ημερομηνία ,πλήρες όνομα του αναβάτη, υπογραφή και το όνομα του συλλόγου του) προς τον διοργανωτή brevet ή (2) να αναγράψει στην κάρτα brevet του μια χαρακτηριστική πληροφορία ενός προκαθορισμένου ορόσημου ή σημείου αναγράφοντας επίσης την ώρα και την ημερομηνία επίσκεψης. Όταν ο αναβάτης ταχυδρομεί μια κάρτα θα πρέπει να αναγράψει στην κάρτα brevet στο αντίστοιχο σημείο ελέγχου : «PC», ακολουθούμενο από την ημερομηνία και ώρα που ταχυδρομήθηκε η κάρτα. Ο διοργανωτής έχει την αρμοδιότητα να καθορίσει ποια επιλογή θα επιτραπεί για κάθε ένα συγκεκριμένο σημείο ελέγχου .\nΕάν λείπει σφραγίδα από κάποια σημείο ελέγχου, εάν λείπουν οι χρόνοι από κάποια σημεία ελέγχου , ή συμβεί απώλειας της κάρτας brevet, ανεξάρτητα από την απόσταση που έχει διανύσει ο ποδηλάτης, θα οδηγείται σε αποκλεισμό. Κάθε ποδηλάτης είναι υπεύθυνος για την επιμελή και σωστή συμπλήρωση της κάρτας brevet του σε κάθε σημείο ελέγχου.\nΆρθρο 10: Τα χρονικά όρια διαφέρουν για κάθε brevet ανάλογα με την απόσταση . Αυτά είναι: (σε ώρες και λεπτά , ΩΩ:ΛΛ) 13:30 για 200 χλμ, 20:00 για 300 χλμ, 27:00 για 400 χλμ, 40:00 για 600 χλμ, και 75:00 για 1000 χλμ .\nΕπιπλέον, οι ποδηλάτες πρέπει να φτάσουν σε κάθε σημείο ελέγχου μεταξύ της ώρας έναρξης και λήξης της προθεσμίας που καθορίζεται για το εκάστοτε σημείο ελέγχου. Αυτοί οι χρόνοι αναφέρονται στην κάρτα brevet με τις πληροφορίες του κάθε σημείου ελέγχου. Αν ένας αναβάτης φτάσει σε ένα σημείο ελέγχου αφότου έχει κλείσει και ο διοργανωτής έχει βεβαιωθεί ότι η αργοπορία του ποδηλάτη οφείλεται στην εμφάνιση απρόβλεπτων καταστάσεων και σε κάτι πέρα από τον έλεγχο του ποδηλάτη (όπως η διακοπή για να βοηθήσει σε ένα τροχαίο ατύχημα ή ένα κλείσιμο δρόμου), τότε ο διοργανωτής μπορεί να παρεκκλίνει του γεγονότος ότι ο ποδηλάτης έφτασε στο σημείο έλεγχου αργά και να του επιτρέψει να συνεχίσει. Ανεπαρκές ποδήλατο ή συντήρηση εξοπλισμού, κόπωση, έλλειψη φυσικής κατάστασης, πείνα κλπ, δεν είναι απρόβλεπτες και πέραν του ελέγχου του αναβάτη συνθήκες και ως εκ τούτου δεν θα χρησιμεύσουν ως δικαιολογία για την καθυστέρησή του. Με την επιφύλαξη των ανωτέρω, η αποτυχία να περάσει από όλα τα σημεία ελέγχου, ακόμη και αν έχει ολοκληρώσει το brevet στην προκαθορισμένη προθεσμία, θα οδηγήσει σε αποκλεισμό .\nΆρθρο 11: Κάθε απάτη, εξαπάτηση, ή σκόπιμη παραβίαση αυτών των κανόνων θα έχει ως αποτέλεσμα τον αποκλεισμό του αναβάτη από όλες τις ACP εκδηλώσεις.\nΆρθρο 12: Κατά τον τερματισμό, ο αναβάτης πρέπει να υπογράψει την κάρτα brevet του και να την επιστρέψει στον διοργανωτή της εκδήλωσης. Η brevet κάρτα θα επιστραφεί στον αναβάτη αφότου έχει ελεγχθεί και εφόσον έχει εκδοθεί ένας αριθμός πιστοποίησης. Εάν στην εκδήλωση χαθεί κάποια κάρτα brevet, δεν θα γίνει καμία αντικατάσταση της κάρτας στον αναβάτη. Τα brevets δεν είναι ανταγωνιστικές εκδηλώσεις, οπότε δεν πραγματοποιείται κατάταξη αναβατών. Αναμνηστικά μετάλλια για κάθε brevet είναι διαθέσιμα για αγορά. Όσοι επιθυμούν να αγοράσουν ένα μετάλλιο θα πρέπει να σηματοδοτήσουν την brevet κάρτα τους αναλόγως. Η πληρωμή είναι απαραίτητη στον τερματισμό.\nΆρθρο 13: Μετάλλια : Τα μετάλλια που συμβολίζουν την επιτυχή ολοκλήρωση των brevets είναι: χάλκινο μετάλλιο για 200 χλμ, επάργυρο μετάλλιο για 300 χλμ, βερμιγιόν μετάλλιο για 400 χλμ, χρυσό μετάλλιο για 600 χλμ, και ασημένιο μετάλλιο για 1000 χλμ. Ο σχεδιασμός των μεταλλίων αλλάζει μετά από κάθε PBP. Το κόστος για τα μετάλλια καθορίζεται από το διοργανωτή της εκδήλωσης .\nΣούπερ Randonneur : Αυτός ο τίτλος κερδίζεται από κάθε ποδηλάτη που συμπληρώνει μια σειρά brevets (200, 300, 400 και 600 χλμ) μέσα στο ίδιο έτος. Ένα μετάλλιο είναι επίσης διαθέσιμο για εκείνους που κατέχουν αυτόν τον τίτλο. Οι αναβάτες θα πρέπει να παρέχουν δικαιολογητικά στον διοργανωτή brevet καθώς και την αντίστοιχη πληρωμή. Ο διοργανωτής μπορεί να λάβει το μετάλλιο εφόσον επαληθευτούν οι αριθμοί πιστοποίησης brevet του ποδηλάτη .\nΆρθρο 14: Ένα brevet πρέπει να γίνεται μόνο του και δεν μπορεί να συνδυαστεί με άλλη συμμετοχή του ποδηλάτη σε άλλη εκδήλωση που πραγματοποιήθηκε σε συνδυασμό με αυτό.\nΆρθρο 15: Όλα τα έγγραφα σχετικά με BRM σε μια γεωγραφική περιοχή, όπως κατατάξεις, βραβεία, προκλήσεις κλπ, καθώς και με τους ποδηλάτες όπως και με συλλόγους, είναι αποκλειστικά στην αρμοδιότητα του εκπροσώπου ACP και του οργανισμού του.\nΆρθρο 16: Οι διοργανωτές εκδηλώσεων μπορούν να προγραμματίσουν εκδηλώσεις μόνο στην γεωγραφική περιοχή τους στο ACP ημερολόγιο, ανεξάρτητα από το που βρίσκεται το σημείο εκκίνησης. Οι διοργανωτές πρέπει να χρησιμοποιούν υποχρεωτικά την κάρτα brevet της δικής τους γεωγραφικής περιοχής.\nΈνας διοργανωτής (ειδικότερα ένας σύλλογος στα σύνορα) θα είναι σε θέση να εμφανιστεί και δεύτερη φορά στο ACP ημερολόγιο, ως "διοργανωτής συνδεδεμένος" με άλλη γεωγραφική περιοχή/ζώνη, κατόπιν συμφωνίας με τον εκπρόσωπο της ACP για αυτή τη γεωγραφική περιοχή/ζώνη, έχοντας την επίσημη υποχρέωση να εφαρμόζουν το πρώτο εδάφιο του παρόντος άρθρου.\nΆρθρο 17: Λαμβάνοντας μέρος σε ένα brevet, οι ποδηλάτες αποδέχονται τη δημοσιοποίηση της ταυτότητάς τους και ότι οι χρόνοι που θα πραγματοποιήσουν θα δημοσιεύονται από τους διοργανωτές στα αποτελέσματα. Η ταυτότητά τους δε θα χρησιμοποιηθεί ποτέ για εμπορικούς σκοπούς και δε θα διαβιβαστεί σε κάποιον τρίτο για το σκοπό αυτό.\nΆρθρο 18: Κάθε ποδηλάτης που εγγράφεται για, και ξεκινά, ένα brevet, συμφωνεί με τις ενέργειες με το ακόλουθο: Οποιοδήποτε παράπονο ή ερώτηση σχετικά με το brevet ή την διοργάνωσή του, πρέπει να υποβληθεί στον διοργανωτή εγγράφως, εντός 48 ωρών από το τέλος του brevet. Ο διοργανωτής θα εξετάσει την καταγγελία και θα την προωθήσει , με την πρότασή του, στην “Commission des Randonneurs” της Audax Club Parisien για τη Γαλλία ή στον τοπικό εκπρόσωπο της ACP, που είναι υπεύθυνος για τις εκτός Γαλλίας, τελικές αποφάσεις.\nΆρθρο 19: Κάθε ερώτημα σχετικά με την τελική απόφαση θα αποστέλλεται στο διοικητικό συμβούλιο της Audax Club Parisien με τις συστάσεις του εκπροσώπου της ACP. Το διοικητικό συμβούλιο της Audax Club Parisien θα είναι ο τελικός κριτής των όποιων παραπόνων ή ερωτήσεων που προκύπτουν, τα οποία δεν μπορούν να καλυφτούν ρητά με αυτούς τους κανόνες.\nΠοινές του Paris - Brest - Paris οι οποίες ισχύουν και στα Ελληνικά Brevets\nΠροσπέρασμα αυτοκινήτων / μοτοσυκλετών της διοργάνωσης στην αρχή του brevet: 1 ώρα\nΟδήγηση τη νύχτα ή σε συνθήκες χαμηλής ορατότητας χωρίς φώτα: 1 ώρα\nΠαράβαση του ελληνικού Κ.Ο.Κ: 1 ώρα\nΟδήγηση πίσω από κάποιον που δεν συμμετέχει στην εκδήλωση ("κολλητήρι"): 1 ώρα\nΜόλυνση του περιβάλλοντος: 2 ώρες\nΓιλέκο που δεν φοριέται ή δεν φαίνεται τη νύχτα: 2 ώρες\nΆρνηση υπακοής στους εθελοντές των σημείων ελέγχου: 2 ώρες\nΔηλωμένο όχημα συνοδείας, το οποίο παρόλο που παρακλήθηκε για αυτό, δεν ακολουθεί εναλλακτικό δρομολόγιο: 2 ώρες\nΥποστήριξη ή βοήθεια δεχόμενη στο δρόμο ή σε πόλεις, από μη εξουσιοδοτημένα άτομα: 5 ώρες\nΑπρεπής συμπεριφορά του ποδηλάτη ή του πληρώματος συνοδείας του στους εθελοντές των σημείων ελέγχου: 5 ώρες\nΚανόνες για τους διοργανωτές\nΣύλλογοι / Διοργανωτές ζητούν άδεια για την οργάνωση εκδηλώσεων Brevets de Randonneurs Mondiaux (BRM) και δεσμεύονται, μέσω εξουσιοδοτημένου αντιπροσώπου της, να εφαρμόζουν οι συμμετέχοντες στις εκδηλώσεις, αυστηρά τους κανόνες των BRM, καθώς και να συμμορφώνονται με τους πρόσθετους κανόνες για τους διοργανωτές όπως αναφέρονται παρακάτω.\nΟι BRM εκδηλώσεις δεν είναι ασήμαντα ζητήματα. Οι BRM διοργανωτές πρέπει να αναλάβουν τις ευθύνες τους σοβαρά.\nΟι διοργανωτές πρέπει να σέβονται τις εκδηλώσεις και αυτούς που συμμετέχουν σε αυτές. Για να εξασφαλιστεί ότι οι BRM εκδηλώσεις θα διατηρήσουν τη φήμη, την οποία προσδοκούν για κάποιον αντάξιο του τίτλου ”Randonneur” δεν θα διστάσουν να επιβάλλουν κυρώσεις σε όποιον συμμετέχοντα παραβιάσει οποιονδήποτε κανόνα των BRM εκδηλώσεων.\nΗ Λέσχη Audax Club Parisien ευχαριστεί όλους τους εθελοντές που συμβάλλουν στη διοργάνωση των εκδηλώσεων αυτών, και κατά συνέπεια, στην ανάπτυξη της ποδηλασίας μεγάλων αποστάσεων, τόσο στη Γαλλία όσο και στο εξωτερικό.\nΑπαιτήσεις για τη Διοργάνωση Εκδηλώσεων\nΣύλλογοι, άτομα ή οργανώσεις που ζητούν άδεια να διοργανώσουν BRM εκδηλώσεις, πρέπει να υποβάλουν τo ημερολόγιο του/των brevet(s) τους για το επόμενο έτος στον τοπικό εκπρόσωπο της ACP, πριν από την 1η Οκτωβρίου. Αυτός με τη σειρά του θα το μεταφέρει στον


FK99 συν 1,75 μετρήστε το πήκτωμα πυριτίου Wristband πίεσης του αίματος 44mm PK IWO σε ίντσες\nΜεγάλες Εικόνας : FK99 συν 1,75 μετρήστε το πήκτωμα πυριτίου Wristband πίεσης του αίματος 44mm PK IWO σε ίντσες\nΠίεση του αίματος Wristband 1\nπίεση του αίματος Wristband 44mm\nΑρχικό smartwatch 2021 έξυπνο ρολόι 1,75 ρολόι 6 iwo 12 AK76 X7 HW12 HW22 HW16 G65L W26 P8 X6 X16 ποσοστού καρδιών κλήσης Bluetooth του PK\n-το Υ, περισσότερες πληροφορίες παρακαλώ απευθύνεται με μας\n«Ασύρματη χρέωση υποστήριξης. Έλεγχος περιστροφής. Διπλό λουρί\nΜέγεθος κιβωτίων συσκευασίας 25*7.5*4cm\nΜέγεθος χαρτοκιβωτίων 40*25.5*39.5cm\nβάρος 215g/packing, 11.23kg/Carton (50pcs)\nΠαρακαλώ με ελάτε σε επαφή με εάν θέλετε τις πραγματικές φωτογραφίες. Μπορείτε επίσης να δείτε το βίντεο, το ρολόι που εισάγεται στο βίντεο στη σύνδεση αντιστοιχεί στο πρότυπο στο titleNote\n1. Το μετακινούμενο λουρί, το λουρί μπορεί να αντικατασταθεί.\n2. Δεδομένου ότι το υλικολογισμικό ενημερώνεται συνεχώς, το ενδιάμεσο με τον χρήστη θα ενημερωθεί αναλόγως.\nΟι εικόνες είναι για την αναφορά μόνο, και όλα υπόκεινται στο πραγματικό προϊόν.\n3. Αυτό το προϊόν είναι ένα ηλεκτρονικό προϊόν. Μην πάρτε ένα λουτρό με αυτό το προϊόν. Μην το εκθέστε στη θερμότητα κάτω από υψηλής θερμοκρασίας. Μην το ενυδατώστε στο νερό.\n4. Όλα τα αποτελέσματα μέτρησης αυτού του εξοπλισμού υπολογίζονται από τους επιστημονικούς αλγορίθμους, οι οποίοι είναι για την αναφορά μόνο και δεν έχουν τη σημασία της ιατρικής καθοδήγησης. Εάν χρειάζεστε τα ακριβή ιατρικά στοιχεία, παρακαλώ αγοράστε τον επαγγελματικό ιατρικό εξοπλισμό\n5.Please μεταφορτώνουν APP αρχικά, και δεσμεύουν το ρολόι, δεν χρησιμοποιούν το κινητό τηλέφωνο Ble για να συνδέσουν άμεσα το ρολόι. Εάν συνδέεται ήδη, παρακαλώ διαγράψτε το αντιστοιχημένο ρολόι από την κινητή συσκευή ταιριάσματος τηλεφωνικού Bluetooth.\n_φωνητική κλίση, κλήση πίνακας, Siri πίνακας, διεύθυνση βιβλίο συγχρονισμός (υποστήριξη μέχρι 1000 είσοδος) κλήση αρχείο (μέχρι 50 αρχείο) μήνυμα υπενθύμιση (μέχρι 15 στοιχείο μπορώ είμαι σώζω (μπορώ είμαι δια:γράφω) χρόνος επίδειξη Pedometer θερμίδα απόσταση αθλητισμός τρόπος (γιόγκα/κυκλικός μηχανή/αναρριχούμαι/τρέχω/τεντώνω) αυξάνω σας χέρι να λαμπρύνω, ο οθόνη ύπνος ελέγχω τρέχω διαδρομή, εισερχόμενος κλήση στατικός υπενθύμιση, καιρός συγχρονισμός, συναγερμός υπενθύμιση, κούνημα να παίρνω ένας φωτογραφία, βρίσκω τηλέφωνο, πίνω νερό υπενθύμιση, όχι ενοχλώ τρόπος, βρίσκω ένας βραχιόλι πίνακας διακόπτης (APP απαιτώ τουλάχιστον 8 πίνακας να μετα:στρέφω) Ωριαία εκστρατεία WeChat μέτρησης σημείου, Πίεση του αίματος ποσοστού καρδιών, εβδομαδιαία ώθηση πληροφοριών υγείας υγείας της Apple οξυγόνου αίματος, μέθοδος φόρτισης (μαγνητική μπαταρία 200MA φόρτισης 2PIN (αντι-αντίστροφη σύνδεση)\nΌταν η συσκευή αναβαθμίζεται, ο αριθμός γλωσσών θα αυξήσει ή θα μειωθεί, παρακαλώ να έρθει σε επαφή με τη εξυπηρέτηση πελατών για να επιβεβαιώσει εάν υπάρχει η γλώσσα που χρειάζεστε. Γλώσσα ρολογιών (προεπιλογή αγγλικά εργοστασίων): Κινεζική, ιαπωνική, αγγλική, γαλλική, γερμανική, ισπανική, ρωσική, πορτογαλική, γλώσσα υποστήριξης κ.λπ. APP: Τα απλουστευμένα κινέζικα, παραδοσιακό κινέζικο, αγγλικά, ιαπωνικά, γαλλικά, γερμανικά, ρωσικά, Αραβικά, ισπανικά, πορτογαλικά, ιταλικά, στίλβωση, Ινδονήσιος, ταϊλανδικά\nΑρρενωπό 8,4 ανωτέρω/IOS 5S ανωτέρω\n1* έξυπνο εγχειρίδιο καλωδίων 1* ρολογιών 1*Charging


10 Δυνατά Σημεία Για Να Πετύχετε Το Φθηνότερο Συμβόλαιο - AAST.gr\n10 Δυνατά Σημεία Για Να Πετύχετε Το Φθηνότερο Συμβόλαιο\nΗ αγορά ασφάλισης αυτοκινήτου είναι ένα σημαντικό μέρος του συνολικού οικονομικού προγραμματισμού σας. Η αξία του ασφαλίστρου, ποικίλλει ανάλογα με την εταιρεία και τον τύπο της ασφαλιστικής κάλυψης που επιλέγετε να έχετε.\nΑκολουθούν ορισμένες οδηγίες για τη μείωση του κόστους σε μια ασφάλεια αυτοκινήτου online.\nΚάντε αναζήτηση – Συγκρίνετε το κόστος ερευνώντας περίπου τέσσερις έως πέντε ασφαλιστικές εταιρείες και συγκρίνοντας τις προσφορές. Πάρτε τη βοήθεια των φίλων, συγγενών και της εφημερίδας σας. Η ασφαλιστική σας εταιρεία πρέπει να προσφέρει δίκαιη τιμή και να διαθέτει άριστες υπηρεσίες. Ελέγξτε τις οικονομικές αξιολογήσεις της εταιρείας καθώς δείχνει τη δύναμη και τη σταθερότητα της.\nΖητήστε υψηλότερες εκπτώσεις – Το βασικό ποσό των χρημάτων το πληρώνετε, πριν κάνετε οποιαδήποτε αξίωση για ατύχημα. Η σύγκρουση και οι υλικές ζημιές ενσωματώνονται στο πακέτο κάλυψης. Η αύξηση της έκπτωσης από 200 € σε 500 € μπορεί να μειώσει το κόστος κατά 15 έως 30 τοις εκατό.\nΠτώση σύγκρουσης και ολοκληρωμένη κάλυψη σε παλαιότερα αυτοκίνητα – Εάν το αυτοκίνητό σας αξίζει λιγότερο από 10 φορές της τιμής στην τρέχουσα αγορά, σκεφτείτε το ενδεχόμενο να εγκαταλείψετε τη σύγκρουση και την πλήρη κάλυψη.\nΑγοράστε κάλυψη από τον υπάρχοντα ασφαλιστή σας – Αγοράστε ασφαλιστική κάλυψη από τον υπάρχοντα πάροχο. Αυτό μπορεί να σας βοηθήσει να μειώσετε το κόστος. Μερικές φορές οι χαμηλές τιμές είναι διαθέσιμες για τους μακροχρόνια πελάτες.\nΑποφύγετε τη διπλή κάλυψη υγείας – Εάν πιστεύετε ότι έχετε αρκετή ασφάλιση υγείας, αποφύγετε αυτή την κάλυψη στο αυτοματοποιημένο σας συμβόλαιο. Αυτό θα σας βοηθήσει να μειώσετε το κόστος.\nΔιατηρήστε ένα καλό πιστωτικό αρχείο – Οι ασφαλιστές χρησιμοποιούν το πιστωτικό ιστορικό ενώ καθορίζουν την τιμή της ασφάλισης. Στατιστικά, όσο χαμηλότερο είναι το πιστωτικό σας αποτέλεσμα, τόσο πιο πιθανό είναι να υποβάλετε αξιώσεις. Ένα άτομο με καλή πιστωτική συμπεριφορά είναι πιο εύκολο να επιλύσει το ατύχημα με την υποστήριξη της εταιρείας. Προσπαθήστε να διατηρήσετε ένα καλό πιστωτικό προφίλ το οποίο μπορεί πολλές φορές να βοηθήσει και στις ενοικιάσεις αυτοκινήτων.\nΕκπτώσεις με χαμηλού προφίλ αυτοκίνητα – Αυτοκίνητα που είναι δαπανηρά για επισκευή ή ελκυστικά για τους κλέφτες θα έχουν υψηλότερα ασφάλιστρα. Εξετάστε το ενδεχόμενο να αγοράσετε αυτοκίνητο χαμηλού ή μέσου προφίλ, καθώς ο ασφαλιστής σας μπορεί να έχει εκπτώσεις για ένα τέτοιο αυτοκίνητο.\nΕπωφεληθείτε από την έκπτωση ελάχιστων χιλιομέτρων – Αποκτήστε κάποια έκπτωση στα ασφάλιστρα διανύωντας λιγότερα χιλιόμετρα από τα εθνικά στατιστικά που καταγράφονται ετησίως.\nΣυμβουλευτείτε για την ομαδική έκπτωση – Μερικές φορές μπορείτε να λάβετε επιπλέον εκπτώσεις, στα ομαδικά προγράμματα που παρέχονται από τον εργοδότη σας ή τις επιχειρηματικές ομάδες ή άλλους συλλόγους. Μάθετε αν υπάρχει τέτοιο σχέδιο.\nΑναζητήστε έκπτωση για την ασφάλεια του αυτοκινήτου – Ορισμένοι ασφαλιστές προσφέρουν έκπτωση εάν διατηρείτε το αυτοκίνητό σας εξοπλισμένο με αερόσακο, αντικλεπτικά φρένα, αντικλεπτικές συσκευές, αυτόματες ζώνες ασφαλείας. Επωφεληθείτε από αυτό.


Δολοφονίες σε Ζάκυνθο και Γλυκά Νερά: Οι έρευνες των Αρχών και η «ομερτά» του οργανωμένου εγκλήματος - Newsbomb - Ειδησεις - News\nΕΛΛΑΔΑ 13/06/2021 10:33\nΤο «κουβάρι» των δύο στυγερών δολοφονιών σε Γλυκά Νερά και Ζάκυνθο προσπαθούν να ξετυλίξουν οι Αρχές - Τι λέει ο πρόεδρος των Αστυνομικών νοτιοανατολικής Αττικής\nΤις εξελίξεις στις δολοφονίες σε Γλυκά Νερά και Ζάκυνθο σχολίασε ο πρόεδρος των Αστυνομικών νοτιοανατολικής Αττικής, Γιώργος Καλλιακμάνης.\n«Συνεχίζονται οι έρευνες με αμείωτους ρυθμούς. Η Αστυνομία θα εξιχνιάσει το έγκλημα. Ένα έγκλημα που συντάραξε την ελληνική κοινωνία γιατί ταυτίστηκε ο απλός πολίτης με αυτό. Υπάρχει ένας φόνος. Όταν υπάρχει φόνος, υπάρχει ένα κίνητρο. Σε αυτή την περίπτωση, σύμφωνα με τον πιλότο, το κίνητρο είναι η ληστεία» σημείωσε ο Αστυνομικός.\nΣύμφωνα με τον κ. Καλλιακμάνη, ζητούμενο σε ένα έγκλημα δεν είναι μόνο η εξιχνίαση του. «Το ζήτημα είναι να υπάρχουν αδιάσειστα στοιχεία. Να μην υπάρχει καμία περίπτωση όταν οδηγηθεί στην Δικαιοσύνη να αφεθεί ελεύθερος ο δράστης ενώ έχει κάνει το έγκλημα».\nΑπό την πλευρά της η δικηγόρος – ποινικολόγος, Εβίτα Βαρέλα, υπογράμμισε ότι δεν πρέπει να πιέζεται η Αστυνομία αναφορικά με τον χρόνο εξιχνίασης του εγκλήματος. «Το αρμόδιο τμήμα κάνει ότι είναι δυνατόν. Χειρίζεται αρκετές υποθέσεις το τελευταίο διάστημα. Είναι το τμήμα με τις μεγαλύτερες επιτυχίες ευρωπαϊκά» ανέφερε, χαρακτηρίζοντας σημαντική για την υπόθεση την κατάθεση της «ψυχολόγου» της Καρολάιν.\nΔολοφονίες στη Ζάκυνθο\nΣχετικά με τις δολοφονίες του Ντίμη Κορφιάτη και της συζύγου στην Ζάκυνθο, ο κ. Καλλιακμάνης έκανε λόγο για οργανωμένο έγκλημα και συμβόλαια θανάτου.\n«Εκεί μιλάμε για ομερτά σιωπής. Εκεί που έσπασε η ομερτά, η Αστυνομία έφθασε στο ποθούμενο αποτέλεσμα. Αρχικά η μαρτυρία του δολοφονημένου, μετά μια μαρτυρία κλειδί και κατόπιν οι επισυνδέσεις βοήθησαν την αστυνομία να συλλάβει τους δράστες. Στο οργανωμένο έγκλημα υπάρχει ομερτά σιωπής. Αν δεν ανοίξουν στόματα η αστυνομία δεν μπορεί να βρει άκρη στο κουβάρι των ερευνών», κατέληξε.


Procamidor Duo - Neocell\nProcamidor Duo 40 mg/ml + 0,036 mg/ml ενέσιμο διάλυμα\nΚάτοχος της αδείας κυκλοφορίας:\n(ισοδύναμα με 34,65 mg procaine)\nAdrenaline tartrate 0,036 mg\n(ισοδύναμα με 0,02 mg adrenaline)\nSodium methyl parahydroxybenzoate (E219) 1,14 mg\nSodium metabisulfite (E223) 1 mg\nΔιαυγές, άχρωμο έως τελείως άχρωμο διάλυμα, χωρίς ορατά σωματίδια\nΤοπική αναισθησία με αναισθητική δράση 1 – 2 ωρών.\n⦁ Αναισθησία διήθησης\n⦁ Περινευρική αναισθησία\n⦁ σε καταστάσεις καταπληξίας\n⦁ σε ζώα με καρδιαγγειακά νοσήματα\n⦁ σε ζώα υπό θεραπεία με σουλφοναμίδες\n⦁ ζώα που υποβάλλονται σε θεραπεία με φαινοθειαζίνες (βλ. επίσης παράγραφο «Ειδικές προειδοποιήσεις»).\nΝα μη χρησιμοποιείται σε περίπτωση υπερευαισθησίας στα τοπικά αναισθητικά που ανήκουν στην υποομάδα των εστέρων ή σε περίπτωση πιθανών αλλεργικών διασταυρούμενων αντιδράσεων στο παρα-αμινοβενζοϊκό οξύ και τις σουλφοναμίδες.\nΝα μη χορηγείται δια της ενδοφλέβιας ή της ενδοαρθρικής οδού.\nΝα μη χορηγείται για την αναισθητοποίηση περιοχών με τελική κυκλοφορία (π.χ. αφτιά, ουρά, πέος, κ.λπ.), λόγω του κινδύνου νέκρωσης ιστών έπειτα από πλήρη παύση της κυκλοφορίας που οφείλεται στην παρουσία της αδρεναλίνης (αγγειοσυσταλτικό).\nΝα μην χρησιμοποιείται με αναισθητικά με βάση το κυκλοπροπάνιο ή το αλοθάνιο (βλ. επίσης παράγραφο «Ειδικές προειδοποιήσεις»).\nΗ προκαΐνη μπορεί να οδηγήσει σε υπόταση.\nΣε ορισμένες περιπτώσεις, ιδιαίτερα στους ίππους, μπορεί να παρατηρηθούν φαινόμενα διεγερσιμότητας του ΚΝΣ (διέγερση, τρόμος, σπασμοί) έπειτα από τη χορήγηση προκαΐνης.\nΟι αλλεργικές αντιδράσεις στην προκαΐνη είναι συχνές. Σε σπάνιες περιπτώσεις, έχουν παρατηρηθεί αναφυλακτικές αντιδράσεις.\nΕίναι γνωστή μια υπερευαισθησία στα τοπικά αναισθητικά της υποομάδας των εστέρων.\nΣε εξαιρετικές περιπτώσεις, μπορεί να υπάρξει ταχυκαρδία (αδρεναλίνη).\nΣε περίπτωση ακούσιας ενδαγγειακής ένεσης, συχνά εμφανίζονται τοξικές αντιδράσεις. Αυτές εκδηλώνονται με τη μορφή διέγερσης του κεντρικού νευρικού συστήματος (ανησυχία, τρόμος, σπασμοί), ακολουθούμενη από καταστολή. Ο θάνατος επέρχεται λόγω αναπνευστικής παράλυσης. Σε περίπτωση διέγερσης του ΚΝΣ, θα πρέπει να χορηγούνται βαρβιτουρικά βραχείας δράσης, καθώς και προϊόντα για την οξίνιση των ούρων, προς υποστήριξη της νεφρικής απέκκρισης. Σε περίπτωση αλλεργικών αντιδράσεων, μπορούν να χορηγηθούν αντιισταμινικά ή κορτικοειδή. Η αλλεργική καταπληξία αντιμετωπίζεται με αδρεναλίνη.\nΤηλ: 213 2040213\n7. ΕΙΔΟΣ(Η) ΖΩΟΥ(ΩΝ)\nΊπποι, βοοειδή, χοίροι και πρόβατα\nΓια υποδόρια και περινευρική χρήση.\nΓια την έναρξη και τη διάρκεια δράσης, βλ. παράγραφο «Λοιπές πληροφορίες»\n1. Τοπική αναισθησία ή αναισθησία διήθησης\nΕνίετε στην υποδερμίδα ή γύρω από τη σχετική περιοχή.\n2,5 – 10 ml προϊόντος ανά ζώο (δηλ. 100 - 400 mg υδροχλωρικής προκαΐνης + 0,09 - 0,36 mg τρυγικής αδρεναλίνης)\n2. Περινευρική αναισθησία\nΕνίετε πλησίον του νευρικού κλάδου.\n5 – 10 ml προϊόντος ανά ζώο (δηλ. 200 – 400 mg υδροχλωρικής προκαΐνης + 0,18 - 0,36 mg τρυγικής αδρεναλίνης)\nΓια αποκλεισμούς των κάτω άκρων στους ίππους, η δόση θα πρέπει να διαιρείται μεταξύ δύο ή περισσότερων θέσεων ένεσης αναλόγως της δόσης. Βλ. επίσης παράγραφο «Ειδικές προειδοποιήσεις».\nΤο πώμα εισχώρησης μπορεί να τρυπηθεί 25 φορές κατά μέγιστο.\nΠρος αποφυγή της ακούσιας ενδοφλέβιας χορήγησης, η ορθή τοποθέτηση της βελόνας θα πρέπει να επιβεβαιώνεται με αναρρόφηση.\nΒοοειδή, πρόβατα και ίπποι:\nΚρέας και εδώδιμοι ιστοί: Μηδέν ημέρες.\nΓάλα: Μηδέν ώρες.\nΝα μη χρησιμοποιείται αυτό το κτηνιατρικό φαρμακευτικό προϊόν μετά από την ημερομηνία λήξης που αναγράφεται στην ετικέτα και στο κουτί μετά το «EXP».\nΛόγω τοπικής βλάβης ιστών, ενδέχεται να είναι δύσκολη η αναισθητοποίηση τραυμάτων ή αποστημάτων με χρήση τοπικών αναισθητικών.\nΝα πραγματοποιείτε την τοπική αναισθησία σε θερμοκρασία περιβάλλοντος. Σε υψηλότερες θερμοκρασίες, ο κίνδυνος τοξικών αντιδράσεων είναι υψηλότερος λόγω της υψηλότερης απορρόφησης της προκαΐνης.\nΌπως και με άλλα τοπικά αναισθητικά που περιέχουν προκαΐνη, το προϊόν θα πρέπει να χρησιμοποιείται με προσοχή σε ζώα με επιληψία, διαταραχές της καρδιακής αγωγιμότητας, βραδυκαρδία, υπογκαιμική καταπληξία ή με μεταβολές στην αναπνευστική ή τη νεφρική λειτουργία.\nΌταν ενίεται πλησίον των ορίων του τραύματος, το προϊόν μπορεί να προκαλέσει νέκρωση κατά μήκος των ορίων.\nΤο προϊόν θα πρέπει να χρησιμοποιείται με προσοχή σε αποκλεισμούς των κάτω άκρων λόγω του κινδύνου ισχαιμίας των δακτύλων.\nΝα χρησιμοποιείται με προσοχή στους ίππους λόγω του κινδύνου μόνιμης λεύκανσης του χρώματος του τριχώματος στο σημείο της ένεσης.\nΆτομα με γνωστή υπερευαισθησία στην αδρεναλίνη, στην προκαΐνη ή σε άλλα τοπικά αναισθητικά της ομάδας των εστέρων, καθώς και στα παράγωγα του παρα-αμινοβενζοϊκού οξέος και των σουλφοναμιδών θα πρέπει να αποφεύγουν την επαφή με το προϊόν.\nΤο παρόν προϊόν μπορεί να είναι ερεθιστικό για το δέρμα, τα μάτια και τον στοματικό βλεννογόνο. Αποφύγετε την επαφή με το δέρμα, τα μάτια και τον στοματικό βλεννογόνο. Σε περίπτωση τυχόν διαβροχής, πλύνετε αμέσως με άφθονο νερό. Αν ο ερεθισμός επιμένει, αναζητήστε ιατρική συμβουλή.\nΤυχαία αυτοένεση μπορεί να οδηγήσει σε καρδιοαναπνευστικές επιδράσεις ή/και επιδράσεις στο ΚΝΣ. Θα πρέπει να επιδεικνύεται προσοχή για την αποφυγή της τυχαίας αυτοένεσης. Σε περίπτωση τυχαίας αυτoένεσης, να αναζητήσετε αμέσως ιατρική βοήθεια και να επιδείξετε στον ιατρό το εσώκλειστο φύλλο οδηγιών χρήσεως ή την ετικέτα του φαρμακευτικού προϊόντος. Μην οδηγείτε.\nΗ ασφάλεια του κτηνιατρικού φαρμακευτικού προϊόντος δεν έχει αποδειχθεί κατά τη διάρκεια της κύησης και της γαλουχίας στα είδη ζώων. Χρησιμοποιήστε το προϊόν μόνο σύμφωνα με την εκτίμηση οφέλους/κινδύνου από τον υπεύθυνο κτηνίατρο κατά τη διάρκεια της κύησης ή της γαλουχίας. Η προκαΐνη διαπερνά τον πλακουντιακό φραγμό και απεκκρίνεται στο γάλα.\nΗ προκαΐνη αναστέλλει τη δράση των σουλφοναμιδών λόγω της βιομετατροπής σε παρα-αμινοβενζοϊκό οξύ, έναν ανταγωνιστή των σουλφοναμιδών. Η προκαΐνη παρατείνει την επίδραση των μυοχαλαρωτικών. Η προκαΐνη αυξάνει τη δράση των αντιαρρυθμικών, π.χ. της προκαϊναμίδης.\nΗ αδρεναλίνη ενισχύει τη δράση των αναλγητικών αναισθητικών στην καρδιά.\nΝα μη χρησιμοποιείται με αναισθητικά με βάση το κυκλοπροπάνιο ή το αλοθάνιο, καθώς αυτά αυξάνουν την ευαισθησία της καρδιάς στην αδρεναλίνη (ένα συμπαθομιμητικό) και μπορεί να προκαλέσουν αρρυθμία.\nΝα μη χορηγείται με άλλους συμπαθομιμητικούς παράγοντες, καθώς μπορεί να προκύψει αυξημένη τοξικότητα.\nΜπορεί να προκύψει υπέρταση αν η αδρεναλίνη χρησιμοποιηθεί με παράγοντες ωκυτοκίνης.\nΜπορεί να υπάρξει αυξημένος κίνδυνος αρρυθμιών αν η αδρεναλίνη χρησιμοποιηθεί ταυτόχρονα με γλυκοσίδη δακτυλίτιδας (όπως η διγοξίνη).\nΟρισμένα αντιισταμινικά (όπως η χλωροφαινιραμίνη) μπορεί να ενισχύσουν την επίδραση της αδρεναλίνης.\nΛόγω αυτών των αλληλεπιδράσεων, ο κτηνίατρος μπορεί να προσαρμόσει τη δοσολογία, ενώ θα πρέπει να παρακολουθεί προσεκτικά τις επιδράσεις στο ζώο.\nΤα συμπτώματα που σχετίζονται με την υπερδοσολογία συσχετίζονται με τα συμπτώματα που εμφανίζονται έπειτα από ακούσια ενδαγγειακή ένεση, όπως περιγράφεται στην παράγραφο «Ανεπιθύμητες ενέργειες».\nΛόγω έλλειψης μελετών συμβατότητας, το παρόν κτηνιατρικό φαρμακευτικό προϊόν δεν πρέπει να αναμειγνύεται με άλλα κτηνιατρικά φαρμακευτικά προϊόντα. Το διάλυμα δεν είναι συμβατό με αλκαλικά προϊόντα, δεψικό οξύ ή μεταλλικά ιόντα.\n13. ΕΙΔΙΚΕΣ ΠΡΟΦΥΛΑΞΕΙΣ ΑΠΟΡΡΙΨΗΣ ΕΝΟΣ ΧΡΗΣΙΜΟΠΟΙΗΘΕΝΤΟΣ ΚΤΗΝΙΑΤΡΙΚΟΥ ΦΑΡΜΑΚΕΥΤΙΚΟΥ ΠΡΟΙΟΝΤΟΣ Ή ΑΛΛΩΝ ΥΛΙΚΩΝ ΠΟΥ ΠΡΟΕΡΧΟΝΤΑΙ ΑΠΟ ΤΗ ΧΡΗΣΗ ΤΟΥ ΠΡΟΪΟΝΤΟΣ\nΗ προκαΐνη είναι ένα συνθετικό αναισθητικό τοπικής δράσης που ανήκει στην κατηγορία των εστέρων. Η τοπική αναισθητική δράση της προκαΐνης εγκαθίσταται μετά από 5 έως 10 λεπτά. Η διάρκεια δράσης της ίδιας της προκαΐνης είναι βραχεία (30 έως 60 λεπτά κατά μέγιστο). Με την προσθήκη αδρεναλίνης στο διάλυμα, η διάρκεια δράσης παρατείνεται σε έως και 90 - 120 λεπτά. Η έναρξη της αναισθητικής δράσης εξαρτάται επίσης από το είδος και από την ηλικία του ζώου.\nΠέραν της τοπικής αναισθητικής της δράσης, η προκαΐνη επιδεικνύει επίσης αγγειοδιασταλτική και αντιυπερτασική δράση.\nΗ αδρεναλίνη αποτελεί κατεχολαμίνη με συμπαθομιμητικές ιδιότητες. Προκαλεί τοπική αγγειοσυστολή, η οποία παρατείνει την αναισθητική δράση της υδροχλωρικής προκαΐνης μέσω της επιβράδυνσης της απορρόφησής της. Η αργή επαναπορρόφηση της προκαΐνης μειώνει τον κίνδυνο συστηματικών τοξικών επιδράσεων. Η αδρεναλίνη έχει επίσης διεγερτική δράση στο μυοκάρδιο.\nΈπειτα από παρεντερική χορήγηση, η προκαΐνη απορροφάται πολύ γρήγορα στην κυκλοφορία του αίματος, ειδικά χάρη στις αγγειοδιασταλτικές της ιδιότητες. Η προσθήκη αδρεναλίνης, η οποία έχει αγγειοσυσταλτική δράση, επιβραδύνει την απορρόφηση, παρατείνοντας την τοπική αναισθητική δράση. Η προκαΐνη επιδεικνύει μικρή μόνο δέσμευση με τις πρωτεΐνες του πλάσματος (2 %).\nΩστόσο, διαπερνά τον αιματοεγκεφαλικό φραγμό και διαχέεται στο εμβρυϊκό πλάσμα.\nΗ προκαΐνη υδρολύεται ταχέως και σχεδόν πλήρως σε παρα-αμινοβενζοϊκό οξύ και σε διαιθυλαμινοαιθανόλη από μη ειδικές ψευδοχολινεστεράσες, οι οποίες απαντούν φυσικά στο πλάσμα, καθώς και σε μικροσωμιακά τμήματα του ήπατος και άλλων ιστών. Η προκαΐνη απεκκρίνεται ταχέως και πλήρως μέσω της νεφρικής οδού στη μορφή των μεταβολιτών της. Ο χρόνος ημίσειας ζωής στο πλάσμα είναι βραχύς, στη 1 έως 1,5 ώρα. Η νεφρική κάθαρση εξαρτάται από το pH των ούρων: επί όξινου pH, η νεφρική απέκκριση είναι ταχύτερη, ενώ επί αλκαλικού pH, η απέκκριση είναι βραδύτερη.\nΈπειτα από παρεντερική χορήγηση, η αδρεναλίνη απορροφάται καλά αλλά βραδέως, λόγω της αγγειοσυστολής που επάγεται από την ίδια την ουσία. Η αδρεναλίνη και οι μεταβολίτες της κατανέμονται ταχέως στα διάφορα όργανα.\nΗ αδρεναλίνη μετατρέπεται σε ανενεργούς μεταβολίτες στους ιστούς και στο ήπαρ.\nΗ συστηματική δράση της αδρεναλίνης είναι βραχεία, λόγω της ταχύτητας απέκκρισής της, η οποία λαμβάνει χώρα σε μεγάλο βαθμό μέσω της νεφρικής οδού με τη μορφή ανενεργών μεταβολιτών.\n100 ml, 250 ml, 5 x 100 ml


Καμία εν βρασμώ απόφαση για Αναστασίου από τη διοίκηση του Ατρόμητου | Filathlos.gr | Το Εγκυρότερο Αθλητικό Blog!\nΚαμία εν βρασμώ απόφαση για Αναστασίου από τη διοίκηση του Ατρόμητου\nΜε το «αριστερό» έχει ξεκινήσει τη σεζόν ο Ατρόμητος, που το Σάββατο (21/09) γνώρισε τη δεύτερη ήττα του σε τέσσερα παιχνίδια. Αυτή τη φορά από τον Αστέρα Τρίπολης (2-1).\nΟι αποδοκιμασίες στο πρόσωπο του Γιάννη Αναστασίου μετά το φινάλε του αγώνα της Τρίπολης «καθρεπτίζουν» και τη δυσφορία που υπάρχει για την ως τώρα πορεία της ομάδας, που φέρνουν τον Έλληνα τεχνικό σε δύσκολη θέση.\nΩστόσο όλα δείχνουν πως δεν πρόκειται να ληφθεί κάποια απόφαση εν βρασμώ και δίχως «καθαρό» μυαλό. Άλλωστε ο Ατρόμητος έχει λειτουργήσει με αυτή τη λογική και σε παρόμοιες καταστάσεις στο παρελθόν και ο Γιώργος Σπανός δεν θέλει να πάρει απόφαση χωρίς ψυχραιμία.\nΗ διοίκηση θα έχει συνάντηση με τον Αναστασίου τις επόμενες ημέρες, όμως όλα δείχνουν πως εκτός συγκλονιστικού απροόπτου εκείνος θα βρίσκεται στον πάγκο των Περιστεριωτών στο παιχνίδι με τον Παναιτωλικό για την 5η αγωνιστική (28/09, 20:00). Ο συγκεκριμένος δε αγώνας θα είναι «τελικός», όπως είπε και ο ίδιος χαρακτηριστικά στη συνέντευξη Τύπου της Αρκαδίας.\nΈτσι όπως φαίνεται οι αποφάσεις θα ληφθούν προσεχώς και με βάση και το αποτέλεσμα του αγώνα με τους Αγρινιώτες. Ενδιαφέρον έχει πάντως και το στατιστικό στοιχείο ότι και ο Νταμίρ Κάναντι στο ξεκίνημά του στον Ατρόμητο τη σεζόν 2017/18 δεν είχε σημειώσει νίκη στους πρώτους τέσσερις αγώνες στο πρωτάθλημα, μετρώντας πάντως ισάριθμες ισοπαλίες, δίχως ήττα. Οι περιπτώσεις δεν είναι ίδιες, ωστόσο δείχνουν τη διάθεση του συλλόγου να δίνει πίστωση χρόνου, εφόσον πιστεύει πως η κατάσταση μπορεί να ανατραπεί.


Ο Νίκος Κρανίτης από τη Νέα Φιγαλεία ρίχνεται στη μάχη του Ευρωπαϊκού Πρωταθλήματος Ενόργανης Γυμναστικής - PatrisNews - Εφημερίδα Πατρίς Ηλείας\n21 Απριλίου 2021 - 14:00 21 Απριλίου 2021 - 12:59 Δεν επιτρέπεται σχολιασμός στο Ο Νίκος Κρανίτης από τη Νέα Φιγαλεία ρίχνεται στη μάχη του Ευρωπαϊκού Πρωταθλήματος Ενόργανης Γυμναστικής\nΗ Εθνική ανδρών ρίχνεται σήμερα στην μάχη του ευρωπαϊκού πρωταθλήματος ενόργανης γυμναστικής που θα λάβει χώρα στη Βασιλεία, έως τις 25 Απριλίου. Ανάμεσα στα μέλη της αποστολής βρίσκεται και ένας Ηλείος, ο Νίκος Κρανίτης από τη Ν. Φιγαλεία που θα επιδιώξει την διάκριση στην κατηγορία του εδάφους.\nΟ Νίκος Κρανίτης λίγο πριν την έναρξη του ευρωπαϊκού πρωταθλήματος μίλησε για τους στόχους του στον επερχόμενο αγώνα: «Έπειτα από τόσες ακυρώσεις διοργανώσεων λόγω της πανδημίας, είμαι πάρα πολύ χαρούμενος που θα καταφέρουμε να συμμετάσχουμε σε έναν αγώνα. Ήμουν στο γκρουπ αθλητών που έμεινε εκτός προπονήσεων για αρκετό διάστημα και κάναμε κούρσα με τον χρόνο για να επανέλθουμε έγκαιρα και να προλάβουμε να φορμαριστούμε.\nΠαρότι είχα κάποιες ενοχλήσεις στον αχίλλειο τένοντα, τις ξεπέρασα και νιώθω έτοιμος για τον αγώνα. Θα εκτελέσω στο έδαφος το πρόγραμμά μου με συντελεστή δυσκολίας 5,700, έχοντας στόχο να συνεχίσω από εκεί που είχα μείνει με την τελευταία εμφάνισή μου, στο πανελλήνιο πρωτάθλημα του 2019, στο οποίο τα είχα πάει πολύ καλά. Και κατόπιν, ενόψει των επόμενων διοργανώσεων, θέλω να επανέλθω όσο πιο δυνατός μπορώ στο σύνθετο ατομικό, το οποίο είναι και το σημαντικότερο για μένα ως αθλητή».\nΔεύτερα ΑθλητικάΕΝΟΡΓΑΝΗ ΓΥΜΝΑΣΤΙΚΗΝΙΚΟΣ ΚΡΑΝΙΤΗΣ